Čekaju se potencijalni investitori - KruševacGrad\nZbog neuređene putne infrastrukture i nedostatka turističkih kompleksa, prirodne lepote Mojsinjske Svete Gore nedovoqljno su iskorišćene. Za ozbiqljnija ulaganja u ovaj značajan turistički potencijal Opština Ćićevac nema kapaciteta a, kako navode nadležni, država ovaj kraj ne prepoznaje kao važan na turističkoj mapi Srbije\nIako spada u red najmanjih u Srbiji, Ćićevac je opština bogate tradicije i viševekovne istorije, poznata po brojnim kulturno istorijskim spomenicima. Mojsinjska Sveta Gora sa preko 70 crkava i crkvišta iz ranog srednjeg veka, Kula Todora od Stalaća koju je knez Lazar podigao na ostacima antičkog grada, ostacima rimske pekare u Stalaću…\n– Reč je o bogatim potencijalima koji bi mogli da privuku brojne turiste, ali zbog neuređene putne infrastrukture i nedostatka turističkih kompleksa, posete turista izosaju – kažu Dragana Radosavljević, šefica kabineta predsednika opštine i Slavoljub Simić, predsednik Skupštine opštine.\nObjašnjavaju da opština nema sredstva za neka ozbiljnija ulaganja, ali i da država ne prepoznaje ovaj kraj kao značajan na turističkoj mapi Srbije.\n– Projekti sa kojima smo mnogo puta do sada konkurisali kod resornog ministarstva, nisu prepoznati kao značajni. Od države do sada nismo dobili nikakvu pomoć, tako da se sve svelo na skromna ulaganja opštine – ističu oni.\nGovoreći o dosadašnjim ulaganjima opštine u razvoj turizma u ovom kraju, izdvojili su asfaltiranje puta na potezu Grad Stalać-selo Braljina, u dužini od četiri kilometra. Reč je o investiciji vrednoj oko 10 miliona dinara koja je realizovana pre dve godine, a pored toga što je obezbeđen bolji pristup crkvama, izgradnja ovog puta uticala je i na to da se na obali Južne Morave izgradi vikend naselje sa oko 15-tak objekata.\nU planu za naredni period je i asfatiranje dela puta na potezu Braljina-Trubarevo, u dužini od oko osam kilometara, čime bi se potencijalnim turistima koji putuju u Ribarsku Banju, a prolaze kroz ovaj kraj, put skratio za 15-tak kilometara.\nU skladu sa mogućnostima, opština radi i na afirmaciji Kule Todora od Stalaća, kroz manifestacije koje se već tradicionalno organizuju na ovom prostoru.\n-„Pod krilima Arhangela” je kulturna manifestacija koja se svake godine u julu mesecu održava u Stalaću, a na praznik Svete Trojice, pod Kulom Todora od Stalaća, organizuje se već tradicionalna manifestaciju “Morava nas voda odranila” – navode oni.\nU opštini ističu da je u narednom periodu planirano i uređenje crkava i crkvišta na prostoru Mojsinjskih planina.\n-Na ovom prostoru nalazi se preko 70 crkava i crkvišta iz XIV veka. Plan je da se uradi signalizacija, da se urede prilazi i prostor oko tih svetilišta – kažu oni, uz podsećanje da je u ovom trenutku potpuno ili delimično oživljeno nekoliko crkava i manastira, poput Svetog Romana (Đunis), Svetog Marka (Jakovac), Svete Nedelje (Gorčilova), Svete Petke (Stalać), Pokorova Presvete Bogorodice u Mrzenici.\nPovršina pod šumama od oko 3.300 hektara pogodna je za razvoj lovnog turizma, a bogatstvo vodnih tokova pruža mogućnost razvoja ribolovnog turizma. U planu je, kako kažu, i izgradnja etno sela kraj obale Južne Morave, gde se, uglavnom vikendom, okupljaju sportski ribolovci.\n-Na potezu od Grad Stalaća do Braljine prisutan je veliki broj sportskih ribolovaca koji tu postavljaju šatore, a dolaze iz Kruševca, Niša i celog regiona. Opština planira da kupi taj deo zemljišta i da tu izgradi etno selo – najavljuju u Opštini, naglašavajući da je to samo jedna od ideja, te da je poziv otvoren za sve potencijalne investitore koji bi želeli da ulažu u turizam u ovom kraju, a kojima bi Opština pomogla u smislu ubrzavanja procedura oko dobijanja potrebnih dozvola.\nKako ističu, trenutna posećenost turista svodi se na inicijative pojedinaca, a ukoliko postoji interesovanje za grupni obilazak lokaliteta, Opština izlazi u susret.\n-Opština obezbeđuje vodiče, uglavnom su to meštani koji poznaju prilike na terenu. Tako je sada, a plan i prioritet za narednu godinu je formiranje Turističke organizacije, što će između ostalog podrazumevati i profesionalne vodiče – kažu, dodajući da će opština u narednom periodu intenzivnije raditi na promociji turičtickih potencijala kroz izradu promotivnog materijala, nastupa na sajmovima…\nKada je u pitanju sportsko rekreativni turizam, turistima su za sada dostupne aktivnosti poput kajaka na divljim vodama i rafting Južnom Moravom u delu Stalaćke klisure. Dugoročno, na obalama reka Zapadne, Južne i Velike Morave, u planu je izgradnja manjih sporstko rekreativnih cenatara i uređenje pešačkih i biciklističkih staza.\nPrema rečima Simića, opštinu Ćićevac je nedavno posetio kinseki investitor koji je pokazao interesovanje za ulaganje na prostoru Mojsinjske Svete Gore i Južne Morave.\n-Kineska delegacija bila je oduševljena onim što su zatekli na terenu, nisu mogli da veruju da tako nešto postoji samo na nekoliko kilometara od magistralnog puta.\nPokazali su interesovanje za ulaganje u lovni turizam, kao i za izgradnju hotela koji bi bio na raspolaganju i turistima koji borave u Ribarskoj i Soko Banji – kazao je on, dodajući na kraju da je beogradsko Udruženje “Todor od Stalaća ” zainteresovano za obnovu tvrđave i crkava Mojsinjske Svete gore, te da se u toj opštini nadaju da će u skorije vreme ti projekti biti i realizovani.\n02.08.2021 0 101\n01.08.2021 0 115\n30.07.2021 0 146\n25.07.2021 0 484\n21.07.2021 0 332\n3. avgusta 2021., 16:19


Pavlović za RSE: Od četiri zahteva ispunjena su tri\nVlasnica novosadskog Kanala 9 Maja Pavlović, koja 23. dan štrajka glađu, kaže za Radio Slobodna Evropa (RSE) da su od četiri njena zahteva ispunjena tri, i da će, kad bude ispunjen i četvrti zahtev, a nada se da će biti tokom dana, prestati štrajk glađu.\nZa danas popodne je zakazan sastanak sa premijerkom Anom Brnabić sa kojom očekuje razgovor o još pet zahteva čije je ispunjenje neophodno za normalno funkcionisanje lokalnih i regionalnih medija.\nReč je o ogromnim taksama za koje TV Kanal 9 tvrdi da su protivzakonite i neustavne.\n“Sa ETV (Javnim preduzećem Emisiona tehnika i veze) smo potpisali sporazum koji je produžen za godinu dana. ETV nam, inače, naplaćuje naknadu koja je desetostruko uvećana kada smo svrstani u regionalne emitere. Gradonačelnik Novog Sada je izjavio da neće više biti kažnjavanja Kanala 9 koji, za razliku od drugih novosadskih TV stanica, dobija daleko manje sredstava za finansiranje medija. Od sada ćemo imati ravnopravni pristup sa drugim televizijama. IPTV (Internet Protocol television) nam je danas poslao pismenu potvrdu da je naš zahtev za vraćanje u sistem IPTV Telekoma prihvaćen. Još je ostao neispunjen zahtev u vezi sa Organizacijom proizvođača fonograma Srbije (OFPS). Reč je o vraćanju novca koja su nam skinuta sa računa po presudama koje mi osporavamo pred višim sudovima. Tražimo takođe da se prekinu svi postupci protiv nas do konačne odluke Ustavnog suda. U ovom momentu je samo odblokiran naš račun i ukinuta izvršenja na 30 dana. Reč je o taksama koje naplaćuje Agencija za zaštitu autorskih prava“, objašnjava Maja Pavlović.\nReč je, objašnjava Maja Pavlović, o problemima koji se tiču svih lokalnih i regionalnh emitera a koji im onemogućavaju opstanak, objašnjava vlasnica Kanala 9. Na pitanje RSE da li se može očekivati da danas prestane sa štrajkom glađu, jer mnoge kolege apeluju da više ne ugrožava svoje zdravlje, Pavlović je odgovorila da se nada da će njena četiri zahteva biti ispunjena i da onda nema razloga da nastavi štrajk.\nMaja Pavlović nastavlja štrajk glađu, stigao odgovor od OFPS\nMaja Pavlović, posle 11 meseci pauze, po drugi put štrajkuje glađu. Zbog oduzimanja lokalne frekvencije vodi postupak pred Upravnim sudom, a godinama ukazuje da su takse za autorska prava (SOKOJ-a, Organizacija muzičkih autora Srbije i OFPS-a, Organizacija proizvođača fonograma Srbije) nerealno visoke za lokalne medije.


Predstavljen nastup Srbije na izložbi „EXPO 2020 DUBAI”\nU Palati Srbije danas je najavljeno učešće Srbije na Svetskoj izložbi „EXPO 2020 DUBAI”, na kojoj je učešće potvrdilo čak 192 države. Srbija će učestvovati sa temom „SRBIJA STVARA IDEJE - Inspirisani prošlošću, oblikujemo budućnost“.\nPredsednica Vlade Republike Srbije Ana Brnabić ocenila je danas da će nastup Srbije na Svetskoj izložbi „Ekspo 2020 – Dubai” biti kruna svih uspeha postignutih od 2015. godine u oblasti digitalizacije, kreativnih industrija i inovacija.\nBrnabić je na konferenciji za novinare, koja je u Palati Srbija održana povodom najave učešća naše zemlje na ovoj vodećoj svetskoj poslovnoj manifestaciji, izjavila da će se Srbija predstaviti kao jedan od lidera u inovacijama, digitalizaciji, eUpravi, talentima, kreativnosti i idejama. Kako je naglasila Srbija je danas po tome prepoznata, pored već svojih poznatih prednosti, kao što su ukusna hrana, gostoprimstvo, predivni predeli i bogata kultura i tradicija.\nPremijerka, koja je ujedno i predsednica Koordinacionog tela za realizaciju nastupa Republike Srbije na Svetskoj izložbi, navela je da je planirano da u Paviljonu Srbije, čija će površina biti 2.000 metara kvadratnih, bude potpisan i Sporazum o slobodnoj trgovini sa Ujedinjenim Arapskim Emiratima.\nOna je podsetila na to da se Srbija poslednji put predstavila na Svetskoj izložbi u Milanu 2015. godine, kada je ušla u fiskalnu konsolidaciju i da se od tada mnogo promenila i da je postavila strateške pravce budućeg razvoja.\nOd tada smo ušli u pet, šest godina značajnog rasta, uložili smo ogroman trud da promenimo Srbiju i pokažemo je kao zemlju koja može da ponudi mnogo više od dobre hrane, istorije, tradicije i lepih geografskih predela, naglasila je Brnabić.\nPremijerka je podsetila i na to da je Srbija jedna od prvih zemalja u Evropi koja je uvela programiranje kao obavezan predmet od petog razreda osnovne škole, kao i da su otvorena četiri naučno-tehnološka parka i tri nova naučna instituta koji se bave novim tehnologijama.\nPrema njenim rečima, usvojena je i Strategija razvoja veštačke inteligencije, čime se Srbija svrstala među 26 zemalja na svetu koja ima taj dokument.\nSrbija je među top 10 zemalja za talente, u prvih pet zemalja sveta u blok čejn tehnologiji, u prvih 10 zemalja u svetu po proizvodnji video-igrica, zemlja koja je sve više dom za razvojne centre najnaprednijih svetskih kompanija, kao što su „Majkrosoft“, „MTU“ i druge, ukazala je Brnabić.\nPred našim timom za organizaciju nastupa u Dubaiju je, kako je ocenila, težak i odgovoran zadatak da predstavi sve što je urađeno u poslednjih šest godina, naše talente, ljude i ideje. Predsednica Vlade je naglasila da je ponosna i zbog toga što su organizatori izložbe prepoznali Srbiju kao zemlju digitalizacije i kreativnih industrija.\nPrema njenim rečima, Srbija je pozvana da, zajedno sa Kanadom i Italijom, vodi nedelju kreativnih industrija u okviru izložbe, a sa Estonijom nedelju digitalizacije.\nS nestrpljenjem očekujem početak izložbe. Naša privreda treba da pokaže svu svoju snagu, inovativnost i izdržljivost. Nadam se da će ovo biti kruna svih naših uspeha od 2015. godine do danas, poručila je Brnabić.\nMinistarka trgovine, turizma i telekomunikacija i generalna komesarka Republike Srbije za „Ekspo 2020 – Dubai” Tatjana Matić navela je da interesovanje brojnih zemalja govori o tome da će ovo biti sigurno jedna od najuspešnijih Ekspo izložbi ikada.\nMatić je podsetila na to da je naša zemlja sa UAE već potpisala Memorandum o međusobnom priznavanju digitalnih serifikata kako bi omogućila građanima i privrednicima odlazak na izložbu.\nOna je ukazala na to da će planirano potpisivanje sporazuma o slobodnoj trgovini sa UAE dodatno ojačati naše ekonomske odnose i pružiti priliku našim kompanijama za plasman proizvoda na tržište Bliskog istoka i čitavog sveta.\nPrema njenim rečima, pored trgovine, jedna o tema na izložbi biće i turizam, naročito zdravstveni i velnes, koji je razvojna šansa Srbije.\nMinistarka je izrazila očekivanje da će Srbija privući mnoge investitore za razvoj turističke industrije nakon pandemije koronavirusa, i dodala da će izgledom Paviljona Srbije dominirati sektor telekomunikacija.\nPredsednik Privredne komore Srbije Marko Čadež uputio je poziv svim privrednicima i predstavnicima male proizvodnje da se jave PKS-u kako bi zajednički osmislili predstavljanje njihovih ideja i proizvoda i kako bismo pokazali šta Srbija zaista stvara.\nViša savetnica predsednice Vlade Srbije za kreativne industrije i turizam i zamenica generalne komesarke Srbije za "Ekspo 2020 - Dubai" Ana Ilić objasnila je da će Srbija učestvovati na pomenutoj izložbi u Dubaiju sa temom "Srbija stvara ideje - inspirisani prošlošću, oblikujemo budućnost".\nNaš paviljon biće i simbolična vremenska kapsula, krenućemo od Vinče, preko toga kako smo uticali na čovečanstvo kroz rad Tesle, Pupina, Milankovića, do savremene Srbije i digitalizacije, inovativnosti i kreativnosti, naglasila je Ilić.\nOna je rekla da će na izložbi učestvovati ukupno 200 učesnika, među kojima su 192 države i međunarodne organizacije i kompanije, a da će približno 80 zemalja imati poseban paviljon, među kojima je i Srbija.\nZa realizaciju biznis programa zaduženi su PKS i Razvojna agencija Srbije, a tri cilja nastupa su da se na Svetskoj izložbi Srbija predstavi kao moderna zemlja kreativnosti i briljantnih ideja, koja produbljuje dobre političke i investicione odnose sa Bliskim istokom i UAE i obogaćuje saradnju sa celim svetom.


Apple je ovu odluku javno i kritikovao uz obrazloženje da će to dovesti do nepotrebnog povećanja električnog otpada ali je Evropska unija iz istog razloga zatražila da svi punjači za sve telefone od sada biti isti kako kupci ne bi kupovali novi punjač za svaki naredni model. Odluka bi trebalo da bude finalna i da počne da se primenjuje od jula.\nApple insistira na tome da je njihov punjač deo inovacija koje kompanija ima kao i da bi ova promena donela probleme za milione korisnika Apple proizvod au Evropi i širom sveta.\nEvropska unija navodi da stari punjači koje korisnici moraju da menjaju kako menjaju uređaje predstavljaju oko 16,6 kilograma otpada po osobi.\nApple svoje punjače prodaje po prosečnoj ceni od 25 dolara.


pink.rs | Đilas: Počeo pad vlasti, VESIĆ: Brod koji tone - ĐILAS!\nLider Stranke slobode i pravde Dragan Đilas ocenjuje da je počeo pad aktuelne vlasti, a član Predsedništva SNS Goran Vesić uzvraća da je Đilasova politika uvek bila prevara građana i da je politički brod koji tone - Dragan Đilas.\nĐilas je u intervjuu za "Nedeljnik" ocenio da su protesti ohrabrili građane i da se vlasti predsednika Srbije Aleksandra Vučića bliži kraj.\n- Do juče bi ti ljudi ostali kod kuće, sada bi izašli na izbore i glasali. To je ogromna promena, kao što je promena činjenica da se skoro pola miliona ljudi koji su glasali za Vučića dvoumi da li da to opet uradi - smatra Đilas i dodaje da je zbog toga vlast pojačala kampanju protiv opozicije, kako bi stvorila sliku da ne postoji druga opcija.\nVučić je čovek koji maše praznoj ulici - rekao je Đilas.\nRegujući na Đilasove izjave, Vesić ističe da je Đilasova politika uvek bila prevara i obmana građana ali da je izgleda, posle današnjeg intervjua "Nedeljniku", počeo da laže sam sebe i da veruje u sopstvene laži.\n- Kako drugačije nazvati da Đilas koji je pre samo nekoliko dana govorio pred tridesetak pristalica u Kruševcu od kojih su polovina njegovi saradnici i obezbeđenje i optužuje predsednika Vučiča koga je samo u Beogradu u aprilu pozdravilo 150 hiljada ljudi da govori pred praznim ulicom - kaže Vesić.\nJasno je Đilasu da su milioni evra koje su on i njegov kompanjon Šolak uložili u rušenje Aleksandra Vučića i sopstvene televizije bačen novac jer su im protesti propali a televizije niko ne gleda, kaže on.\n- Vlast na silu nisu uzeli, građane nisu prevarili a novac su potrošili. Otud Đilasova nervoza, zato ovaj tajkun na radu u politici izmišlja ankete i zato preti svojim kolegama da ga slučajno ne napuste. Jer politički brod koji tone je upravo Dragan Đilas - ističe Vesić.\nOn u saopštenju podseća kako je izgledala Đilasova vlast pre samo sedam godina.\n- Kako je upravljao saznali smo kasnije kada su objavljeni podaci o tome kako je kao državni funkcioner držao monopol na prodaju reklamnih sekundi televizijama računajući Javni servis i Studio B koji je tada bio preduzeće grada Beograda čiji je gradonačelnik bio!? Bilo je to vreme kada je vlast Dragana Đilasa slala policiju u dnevnu novinu Borbu da uhapsi glavnu urednicu Oliveru Zekić jer je objavila tačnu informaciju da je Djilasova vlast na tajnoj sednici donela odluku da se plati milion dolara narodnih para zbog Miladina Kovačevića - navodi Vesić.\nDodaje da je to bilo vreme kada je Đilas, kao gradonačelnik Beograda, bio suvlasnik dnevnog lista, a novinarima odgovarao na pitanja sa rečenicom zini da ti kažem i čovek o kome nije napisan ni jedan jedini kritički tekst dok je vladao Beogradom i Srbijom.\n- Vreme kada je Đilas upravljao svim medijima u Srbiji I bio najzaštićeniji političar posle Tita u političkoj istoriji naše zemlje. Bilo je to vreme kada se Dragan Đilas obogatio dok je bio na vlasti u Beogradu jer su samo njegove firme imale promet od preko 500 miliona evra!? Danas nas Đilas ubeđuje da je milione zaradio prodajući žvake - kaže on.\n- Nikada nam ovaj finansijski genije nije objasnio kako je to zaradio? Od plate gradonačelnika? Ili tako što je kao gradonačelnik trgovao sekundama sa Studijom B koji je bio u vlasništvu grada i Javnim servisom!? Ili tako što je od grada oteo parcelu namenjenu deci da napravi Kuću Velikog brata na kojoj je zaradio milione? Đilas pre svega duguje objašnjenje građanima Srbije o tome kako se obogatio - ističe Vesić.\nZato kada Đilas danas priča kako samo što nije pobedio Aleksandra Vučića on sanja o vremenu kada je vladao svim medijima i kada je kao državni funkcioner poslovao sa državom i zarađivao milione, navodi Vesić.\n- Taj san prekinuli su mu građani Srbije 2012, 2014. i 2018. godine kada je do nogu potučen na izborima. I kada su Srbija i Beograd rekla da ne žele da njima on vlada svojim tajkunima. Zato Dragane Đilasu, džabe ti stotine miliona evra, džaba ti nove televizije, izmišljene ankete, fašistički jurišnici da prete političkim neistomišljenicima ali tvojim partnerima koji žele da napuste tvoj politički brod koji tone - poručuje Vesić.\n- Narodni glasovi se ne mogu kupiti niti je narodna volja na prodaju. U to si mogao da se uveriš 2012, 2014. i 2018. godine a uverićeš se ponovo na proleće naredne godine -zaključio je Vesić.\nVesić: Đilas mrzi ljude koji su pošteno zaradili novac, jer on je pare zaradio koristeći politički uticaj i državnu funkciju\nVesić: Ðilas se sa pretnjama stranim investiorima pridružujuje Tačiju i Haradinaju


Bioskop „Balkan” prestaje sa radom\nBeogradski bioskop „Balkan” prestaje sa radom 28. marta u ponoć, najavio je juče reditelj Darko Bajić, koji je pre dve godine zakupio ovaj čuveni filmski prostor i obnovio njegov rad. – Nadam se da će projekat „Balkan – staro-novo mesto u gradu”, nastaviti da živi u novim bioskopskim salama, gde će kroz profilisane programe srpski i autorski film dobiti...\n26.08.2009 u 23:59\n„Beograd film” ostaje bez bioskopa\nVlasnik „Beograd filma”Nikola Đivanović, biznismen iz Londona, koji je ovo preduzeće kupio u februaru prošle godine za 9.200.000 evra, sada prodaje i preostalih šest bioskopa. Nedavno je na sajtu firme objavljen javni oglas za prodaju bioskopa „Zvezda”, „Kosmaj”, „Odeon”, „Sloboda”, „Avala”, „20....\nNajlepši bioskop u zemlji\nNovi Sad – Srpska Atina konačno će dobiti bioskop kakav zaslužuje, jer je novosadska „Arena” napokon dobila vlasnika. Posle niza peripetija koje su izazvale polemike u javnosti i jednog neuspelog tendera, JP „Poslovni prostor” odlučio je da se, nakon drugog nadmetanja za nekada najlepšu bioskopsku salu u nekadašnjoj Jugoslaviji, preduzeću za filmsku, tv i...\n05.07.2009 u 23:59\nKockarnice i magacini proterali bioskope\n„Daj gas, Helga!”, „Baci to iz ruke!”... odzvanjali su nekada komentari iz zadnjeg reda u bioskopima, dok je glumica improvizovala porođaj i mladi zaljubljeni par u filmu doživljavao prvo ljubavno iskustvo. Zatim bi se orio smeh i nizali se komentari uz semenke i suncokret. Emotivci su ridali na sav glas, a vragolasti mladić koristili priliku da u mraku prigrabe i poljube...\nOd bioskopa ostao – protest\nNezadovoljni „mali” akcionari firme „Beograd film” protestovali su juče ispred bioskopa „Zvezda”. Kiša ih nije omela da satima stoje na ulici u nameri da javnosti,ko zna koji put,skrenu pažnju na nepravilnosti u privatizaciji ovog preduzeća i svoj nerešeni status. Iz zatvorenih sala izašli su na Terazije i zahtevali da im akcije budu isplaćene po realnoj...\nNovi život bioskopa „Jugoslavija”\nZdanje u Bulevaru Mihaila Pupina 66, kod takozvanog starog Merkatora, do pre nekoliko godina bilo je sedište bioskopa „Jugoslavija”, oaza u kojoj su filmofili uživali u dostignućima sedme umetnosti. „Beograd film”, firma koja ga je vodila, zapala je u krizu i bila primorana da na vrata ovog, kao i mnogih drugih bioskopa, stavi katanac. Nekada lepa i omiljena, a danas...\n26.05.2008 u 23:59\nMali akcionari „Beogradfilma”, sasvojim konsultantom Brankom Dragašem, predsednikom Udruženja manjinskih akcionara Srbije, izrazili su nezadovoljstvo zbog svog nerešenog statusa izazvanog prodajom firme „Beogradfilm”, na sastanku održanom juče u Domusindikata. Kako Dragaš ističe, firma, vredna više od 80.000.000 evra, sa šest bioskopa, prodata je Nikoli Đivanoviću, za...\n„Jadran” ponovo radi\nPrvi srpski digitalni bioskop „Jadran 2K DLP” počeće sa radom 8. februara u 20 sati na mestu nekadašnjeg bioskopa „Jadran” na Trgu Republike u Beogradu, najavili su jučena konferenciji za novinare Nikola Đivanović, većinski akcionar „Beograd filma”, i Miodrag Čertić, producent. Bioskop „Jadran” biće otvoren projekcijama dugometražnog animiranog...


Delta soj za sada nije izolovan u Srpskoj | Palelive.com\nPočetna Novosti Republika Srpska Delta soj za sada nije izolovan u Srpskoj\nDelta soj za sada nije izolovan u Srpskoj\nU Republici Srpskoj za sada nije sekvencionisan nijedan slučaj delta ili lambda soja virusa korona, ali se to očekuje s obzirom na situaciju u Evropi i zemljama u okruženju, izjavila je epidemiolog Instituta za javno zdravlje Republike Srpske Jelena Đaković-Dević.\n“Činjenica da soj nije izolovan u laboratoriji Instituta ne znači da nije prisutan u Republici Srpskoj, očekujemo ga. Samo je pitanje vremena kada će biti identifikovan. Mi ćemo do kraja avgusta, kao što je na nivou Evrope, identifikovati 90 odsto uzoraka koji će pripadati delta soju”, kaže Devićeva.\nOna je navela da Srpska bilježi povoljnu epidemiološku situaciju, ali da se istovremeno sprema i za njeno eventualno pogoršanje, što će zavisiti i od broja vakcinisanih stanovnika.\nDevićeva kaže da je stopa zaraze protekle sedmice bila dva na 100.000 stanovnika, te da nije bilo povećanja broja oboljelih.\n“Stabilna je situacija u bolničkom sektoru, gdje se mnogo više pacijenata otpušta sa liječenja, nego što ih se prima”, rekla je Devićeva za televiziju “N1”.\nPrema njenim riječima, pečat neizvjesnosti daje pogoršanje situacije u okruženju i Evropi i cirkulaciju delta soja.\nDevićeva je upozorila da je i u zemljama regiona i Evrope delta soj virusa korona dominantnan, mnogo veći broj ljudi putuje i mogućnost za prenos virusa je veća.\n“Činjenice kojima raspolažemo kažu da je delta soj zarazniji od ostalih varijanti. Druga činjenica je da ćemo u septembru imati situaciju da će djeca i mladi biti najmanje vakcinisani. Očekujemo svakako i da će virus biti zastupljeniji među tim grupama”, istakla je Devićeva.\nOna je ukazala da sam virus nije pokazao pretjeranu sezonalnost, tako da se porast broja novoboljelih može desiti ranije.\n“Boravak u zatvorenom prostoru može uticati na povećanje broja novooboljelih”, navela je Devićeva.\n(www.palelive.com / Srna / Foto: Aleksandar Golić – Ras Srbije)\nPrethodni članakOdobreni novi udžbenici za osnovnu i srednju školu\nNaredni članakViše od 300 zaposlenih na sportsko-zabavnom druženju


Institut za onkologiju i radiologiju SrbijeSavetovalište za psihosocijalnu podršku i rehabilitaciju - Institut za onkologiju i radiologiju Srbije\nInstitut za onkologiju i radiologiju Srbije > Savetovalište za psihosocijalnu podršku i rehabilitaciju\nU Institutu je psihosocijalna podrška i rehabilitacija važna komponenta brige i oporavka pacijenata i porodice. U Savetovalištu Instituta rade stručnjaci različitih profila (defektolog, psiholog, socijalni radnik, fizioterapeut, medicinska sestra, kao i povremeni saradnici  nutricionista i lekari različitih specijalnosti), koji pružaju psihosocijalnu podršku i rehabilitaciju pacijentima i njihovim bližnjima, od postavlјanja dijagnoze malignog obolјenja, tokom terapije, prilikom redovnih kontrola, kada izostaje uspeh u lečenju, u metastatskoj i terminalanoj fazi bolesti.\nNakon donošenja konzi lijarne od luke o specifičnom onkološkom lečenju, pacijentima se savetuje kako da se nose s bolešću, upoznaju se sa potencijalnim komplikacijama i ponašanjem tokom lečenja (kako da se hrane, održavaju higijenu, pravilno vežbaju, odmaraju, kreativno koriste slobodno vreme, suoče sa strahovima vezanim za bolest i drugim neprijatnim psihološkim reakcijama tokom lečenja), ostvare prava iz oblasti socijalnog osiguranja i uklјuče u rad udruženja pacijenata.\nPored individualnog razgovora, podrška pacijentima i njihovim bližnjima pruža se i radom u grupi, organizovanjem radionica, popularnim predavanjima i tribinama.\nZakazivanje razgovora u Savetovališt u obavlјa se lično, u ambulanti koja se nalazi u prizemlјu ili pu tem telefona: 011/2067158.\nPrilikom dolaska na razgovor potrebno je imati: overenu zdravstvenu knjižicu, uput lekara nadležnog doma zdravlјa (za pacijente koji nisu iz Beograda uput mora biti overen od strane nadležne komisije, sa ocenom) i konzilijarnu odluku ili poslednji izveštaj ordinirajućeg lekara.\nProgram edukacije i podrške “Verujem u život\nU Institutu oboleli mogu dobiti podršku i uklјučivanjem u grupni program edukacije i podrške pod nazivom “Verujem u život“. Osnovni cilј ovog programa je da se demistifikuje maligna bolest, pruže prave informacije o bolesti i lečenju, kao i da se pacijenti međusobno bolјe upoznaju i razmene iskustva.\nTokom predavanja pacijenti saznaju kako se dijagnostikuje i leči maligna bolest, upoznaju se sa pravilnim principima ishrane, očekivanim psihološkim reakcijama, rehabilitacijom, izvorima podrške u društvu, alternativnim i komplementarnim metodama, kliničkim ispitivanjima u onkologiji i drugim oblastima od značaja za pravilan tretman maligne bolesti.\nPredavanja se održavaju u popodnevnim časovima, kako bi mogli prisustvovati i članovi porodica obolelih, a predviđeno je da se radi u grupama od 16 do 20 lјudi.\nSvi zainteresovani pacijenti i članovi porodica koji žele da se uklјuče u grupni program edukacije i podrške “Verujem u život“, mogu se obratiti Savetovalištu Instituta, na telefon: 011/2067158 ili na mejl adresu: savetovaliste@ncrc.ac.rs .


Dačić:Voleo bih da mi izađu na crtu – Nadlanu.com\nDačić:Voleo bih da mi izađu na crtu\nObjavljeno 25. jula 2014. / 15:57:59\n"Ne bežim od protivkandidata, ja bih i voleo da mi neko izađe na crtu", rekao je Dačić novinarima uoči Glavnog odbora te stranke u Beogradu.\nDačić je istakao da se i sam svojevremeno borio za funkciju predsednika Socijalističke partije Srbije i da ne bi imao ništa protiv da na predstojećem kongresu on ima protivkandidata.\n"Ja sam se borio za mesto predsednika uz protivnike, imao sam četiri protivkandidata, a izabran za predsednika Glavnog odbora uz protivljenje Slobodana Miloševića. Mislim da većeg protivnika neću imati", rekao je Dačić istakavši da problema u SPS nema.\nNa pitanje da li misli da bi neko drugi mogao dobro da vodi stranku, on je kazao da bi sigurno prepustio mesto predsednika SPS da misli tako.\nDačić je rekao da će u septembru Glavni odbor SPS doneti odluku o održavanju kongresa, izabrati organizacioni odbor iza njegovo održavbanje i razne odbore koji ce pripremati izmene statuta stranke.\n"Smatram da je za SPS kao partiju dugog trajanja neophodno da izvrši revitalizaciju, modernizaciju stranke sa ciljem da naša partija bude moderna socijaldemokratska stranka evropske orijentacije", istakao je Dačić.\nKako je naveo, cilj SPS je da na sledećim izborima na svim nivoima osvoji što veći broj glasova, jer se, kako je ocenio, politička scena u Srbiji koja se mnogo promenila zahteva da program bude prihvatljiviji za građane i primereniji vremenu, uslovima i problemima sa kojima se Srbija suočava.\nDačić je naveo da će na današnjoj sednici Glavnog odbora biće analizirano učešće ministara SPS za sto dana Vlade Srbije.\nOn je izrazio zadovoljstvom radom ministara iz SPS - ministra rudarstva i energetike Aleksandra Antića i ministarkom poljoprivrede i životne sredine Snežanom Bogosavljević-Bošković, jer su, kako je ocenio, adekvatno reagovali tokom vanredne situacije izazvane poplavama koja je u mnogome obeležila prvih 100 dana rada vlade.\nDačić koji je i ministar spoljnih poslova u ovoj vladi rekao je da smatra velikim dostignućem to što je na bolje promenjen međunarodni položaj Srbije u odnosu na raniji period.\nNa pitanje o eventualnoj smeni direktora javnih preduzeća, među kojima je i direktor Srbijagasa Dušan Bajatović, Dačić je odgovorio da je to pitanje za premijera.


RTCG - Radio Televizija Crne Gore - Nacionalni javni servis :: Ekonomija :: Dožić: Prijavio bih da su Rusi iznosili novac\nISPITAO POSLOVANJE 27. 07. 2013. 08:53 >> 09:32 0\nDožić: Prijavio bih da su Rusi iznosili novac\nVođa menadžerskog tima koji upravlja Kombinatom aluminijuma Podgorica, Nebojša Dožić, kazao je da bi, u slučaju da je ruski partner na bilo koji način iznosio novac iz fabrike, bio u obavezi da to i prijavi, ali, ističe, on o tome informacija nema.\n"Nemam nikakvih informacija u vezi sa tim, niti sam mogao to da vidim dok sam bio u Bordu direktora. Sada sam u prilici da ispitam kompletno poslovanje sa sektorom finansija, čak od perioda kada su Rusi došli", saopštio je Dožić za Dnevne novine.\nKako je istakao, on je, zajedno sa pripadnicima Uprave policije dosta toga provjerio, ali ništa sumnjivo nije pronađeno.\n"Nijesam našao ništa. Jedino što sam našao je da su Rusi od kada su došli ovdje isplatili milijardu i po eura. Tako da tu, za iznošenje novca, nije bilo prostora. Ponavljam, da sam to vidio ili znao, ja bih to prijavio", kazao je Dožić.\nOn vjeruje da bi KAP i bez ulaganja, sa cijenom struje od 27,50 eura po megavat satu mogao da izdržava sam sebe, a Crna Gora bi pored troška za subvencije, mogla da ima velike koristi od njega.\nKomentarišući rješavanje pitanja snabdijevanja Kombinata strujom, Dožić je istakao da ne učestvuje u tim pregovorima, već da je njegov zadatak da optimizuje troškove u postojećim uslovima.\nOn nije mogao da precizira koliko bi koštalo zatvaranje fabrike, ali je ocijenio da bi "dosta koštalo".\n"Računica kaže da bi gašenje KAP-a, koji bi u tom stanju čekao novog investitora, koštalo više od 30 miliona, odnosno da se ugasi i da za godinu dvije dođe neki investitor, pa da ga ponovo uključimo i da dođemo na sadašnji nivo", objasnio je Dožić.\nFabriku je, nakon progašenja stečaja 8. jula, preuzela državna kompanija Montenegrobonus, jer je, kazao je Dožić, neko morao da prganizuje proizvodnju.\n"Zajedno smo formirali jedan dobar tim, a u narednom periodu ćemo zajedno pokušati da optimalizuemo sve troškove. Sud svakako nije mogao to uradi", rekao je on.\nPrema njegovim riječima, za KAP je najbolja opcija da ponovo pođe u privatne ruke, ali kod pravog partera, jer nije siguran da država ima novca da sama investira u fabriku.\nKombinat aluminijuma Podgorica Nebojša Dožić\nProdaju imovinu KAP-a


"Obilježavanje Dana RS nije uvredljivo za Bošnjake" - Klix.ba\nBakir Izetbegović "Obilježavanje Dana RS nije uvredljivo za Bošnjake"\n9.1.2011. u 11:30\nČlan Predsjedništva BiH Bakir Izetbegović smatra da obilježavanje 9. januara - Dana Republike Srpske nije uvredljivo za Bošnjake, ali da Bošnjaci, kako kaže, ne vole što je BiH podijeljena i da imaju pravo da stvari vide tako kako ih vide.\n"Nama lično nije pri srcu RS, niti podijeljenost BiH, niti to što Bošnjaka nema u tom dijelu BiH kako ih je bilo prije rata. To nas morate razumjeti, ali poštujemo Dejtonski sporazum, svoje komšije i ljude koji žive zajedno sa nama u ovoj državi, želimo im svako dobro, prije svega mir, stabilnost i više posla", rekao je Izetbegović novinarima na sinoćnjem božićnom prijemu u Sarajevu kod mitropolita dabrobosanskog Nikolaja.\nIzetbegović je ocijenio da će 2011. godina biti dobra godina, bolja od prethodne, i pored toga što je počela loše, sa određenim tenzijama.\nOn je poželio svim građanima BiH i Republike Srpske dobru i bolju 2011. godinu, a pravoslavcima u BiH i širom svijeta sretan Božić.


Milion evra privatnim preduzetnicma u sektoru turizma u istočnoj Srbiji - Društvo - Dnevni list Danas\nPočetna » Društvo » Milion evra privatnim preduzetnicma u sektoru turizma u istočnoj Srbiji\nDanas je bio poslednji dan za prijavu privatnih preduzetnika iz sektora turizma iz istočne Srbije i Donjeg Podunavlja, na konkurs koji je objavio Projekat „EU za kulturno nasleđe i turizam“.\n1Piše: J. B. K. 21. jula 2020. 19.49\nU pitanju su bespovratna sredstva s ciljem ublažavanja ekonomskih posledica nastalih zbog pandemije COVID-19 u sektoru turizma, sa ukupnim budžetom od milion evra.\nZa sredstva su mogli da konkurišu privatni preduzetnici iz Boljevca, Bora, Golupca, Кladova, Кnjaževca, Majdanpeka, Negotina, Požarevca, Smedereva, Sokobanje, Velikog Gradišta i Zaječara.\nKako se navodi u konkursu, glavni ciljevi pružanja bespovratne pomoći usmereni su na unapređenje bezbednosnih i higijenskih standarda objekata i usluga koje se nude turistima i modernizaciju smeštajnih i ugostiteljskih objekata, objekata za degustaciju, info punktova, suvenirnica i drugih turističkih sadržaja.\nOva sredstva mogu da se koriste za unapređenje kvaliteta objekata, uključujući nabavku neophodne opreme kao što su nameštaj, kuhinjski aparati, zatim za infrastrukturu malog obima i opremu za postojeće ili nove aktivnosti u ponudi podnosioca zahteva, kao što su biciklizam, vožnja kajakom, nabavka šatora, sportske opreme, itd.\nPreduzetnici su mogli da konkurišu i za sredstva koja će koristiti za uvođenje novih turističkih proizvoda i usluga i novih prodajnih kanala i promotivne aktivnosti.\nPravo da konkurišu za bespovratna sredstva imala su fizička lica koja pružaju usluge smeštaja, registrovana poljoprivredna gazdinstva i mikro i mala preduzeća do 50 zaposlenih.\nInače, projekat EU za kulturno nasleđe i turizam usmeren je na razvoj turizma kao značajnog privrednog potencijala za ekonomski razvoj istočne Srbije i Donjeg Podunavlja.\nFinansiraju ga Evropska unija sa 15 miliona evra i nemačko savezno Ministarstvo za ekonomsku saradnju i razvoj (BMZ) sa 1,6 miliona evra, a sprovodi Nemačka organizacija za međunarodnu saradnju GIZ.\nTako će najviše sredstava iz ovog projekta biti usmereno na obnovu i poboljšanje infrastrukture značajnih objekata kulturnog nasleđa Srbije i Evrope, pre svega na Felix Romulianu, Tvrđavu Fetislam, Rajačke pimnice i Narodno pozorište u Beogradu.\nKorona virus, pandemija, TurizamBespovratna pomoć, Boljevac, Bor, EU, Evropska unija, Golubac, Kladovo, Knjaževac, Majdanpek, Negotin, Požarevac, Smederevo, Sokobanja, Veliko Gradište, Zaječar\nLepo je i dobro čuti da se sredstva dobiju samo saznanje i objava naših novinara zadnji dan konkursa.Volim da se preselim u Evropsku Uniju imam neke potrebe zdravstv.koje ovde ne mogu da ostvarim.Hvala EU.


U fokusu - Nepravilno potrošeno 217 milijardi dinara budžetskog novca - Vesti iz Kragujevca i Šumadije - Pressek.rs\nNepravilno potrošeno 217 milijardi dinara budžetskog novca\nBy beta, pressek, foto:pixabay/webandi Ponedeljak, 29. april 2019.\nNepravilno potrošeno 217 milijardi dinara budžetskog novca tokom 2017. godine u Srbiji, pokazale su prošlogodišnje revizije.\nKorisnici javnih sredstava koji su napravili najveće greške i nepravilnosti bile su opštine, gradovi, javna preduzeća, komunalna preduzeća, ali i zdravstvene ustanove, rekao je predsednik Državne revizorske institucije (DRI) i generalni državni revizor Duško Pejović u intervjuu za „Večernje novosti”.\n- Greške utvrđene u finansijskoj reviziji odnose se na pogrešna evidentiranja poslovnih promena i izvršenih transakcija, pogrešnom utvrđivanju poslovnog rezultata, probleme kod korišćenja različitih aplikacija u knjigovodstvu, greške kod sastavljanja i obelodanjivanja finansijskih izveštaja, kazao je državni revizor.\n- Glavni uzrok nastanka otkrivenih nepravilnosti i nesvrsishodnosti kod korisnika javnih sredstava je u tome što sistem internih kontrola ne funkcioniše u dovoljnoj meri efikasno i funkcionalno. Takođe, treba povećati integritet i kompetentnost kod rukovodstava i kod zaposlenih, kazao je Pejović.\nOn smatra da odgovorna lica korisnika javnih sredstava treba da povećaju upravljačku odgovornost i da jasnije i snažnije iskažu odgovarajući „ton sa vrha”.\n- Podneto je i 260 krivičnih prijava, od čega je 60 postupaka završeno na način da su se odgovorna lica sporazumevala sa tužilaštvom i platila određeni novčani iznos. Podneto je i 180 prijava za privredni prestup i oko 200 informacija nadležnim tužilaštvima u vezi sa odredjenim činjenicama koje su uočene u toku revizije, a mogu da budu indikator za postojanje nekog krivičnog dela, rekao je Pejović.\nTagovi Budzet Statistika\nVideo snimak novog vozila iz Zastave\n„Zastava TERVO” iz Kragujevca napravilo je novog terenskog vozila „Zastava NTV”. Ovo vozilo proizvodi se u dve varijante, kao kombi sa produženom kabinom za prevoz 8+1 lica i teretno ...\nRekonstrukcija Čika Dače\nU Srbiji će se u naredne dve godine graditi novi fudbalski stadioni. Iako je ranije najavljivano da će se u Kragujevcu graditi novi stadion, iz vladine Kancelarije za upravljanje ...\nKragujevačka publika najviše posećuje pozorišne predstave, filmske projekcije i koncerte popularne muzike, a o kulturnim programima se najviše informišu od poznanika i prijatelja ...


Dečija posla - Priča o vili\nNeminovno je da će se vaše dete u nekom momentu na pragu pojaviti tužno ili ljutito usled scene iz vrtića koja se nije odigrala onako kako je ono očekivalo. Koliko god emocije vašeg deteta bile intenzivne i za vas bolne, potrebno je da odreagujete iz ugla odrasle, razumne osobe i objasnite detetu šta se zapravo dogodilo. Učite ga šta je ispravno, bez obzira koju je ulogu odigralo u konkretnoj situaciji, jer se uvek može naći i “sa druge strane”. Uvek imajte na umu da je u dečijoj prirodi da unose i sopstvenu maštu u rekonstrukciju događaja pa neke informacije uzmite sa rezervom i ukoliko je moguće proverite sa vaspitačima. Učite svoje dete lepom ponašanju, da uvek pita kada nešto želi, da zamoli da mu se vrati ukoliko mu je nešto uzeto, ali i da kaže NE ukoliko nešto ne želi. Bez obzira što se sva deca neće ponašati pristojno i adekvatno u odnosu sa vršnjacima to ne znači da vi ne treba svoje dete da vaspitavate.


Gligorić se boji da će završiti kao Vukelić, ali je odbio zaštitu – mojKontakt portal – Radio Televizija Kontakt\nOn navodi da neće zaštitu policije RS, jer je, po njegovim riječima, suvišno to tražiti od ljudi koji ne mogu nikoga da zaštite.\nNakon dvosatnog informativnog razgovora u MUPRS, Gligorić je u izjavi novinarima u Banjaluci rekao da je pozvan u svojstvu građanina da da izjavu o tri stvari o kojima je govorio juče novinarima, a prva se odnosila na tvrdnje da je dobio prijetnje po sopstveni i život svoje porodice.\nU policiji je, kaže, ponovio ono što je izjavljivao i novinarima o zemljišnoj i građevinskoj mafiji i o čemu je, kako navodi, podnosio prijave dok je bio direktor Geodetske uprave, ali ne vjeruje da se u vezi s tim sada može nešto i pokrenuti.\nPostavljeno mu je i pitanje o jučerašnjoj izjavi u vezi s ubistvom Milana Vukelića, bivšeg radnika Zavoda za izgradnju Banjaluka, koji je ubijen u eksploziji podmetnutoj pod njegov automobil u novembru 2007. godine, u blizini zgrade MUPRS u Banjaluci.\n“Rekao sam da je Vukelić prvo imao prijetnje, a kasnije je ubijen, bukvalno pred vratima policije. Ja sam sada u fazi kada se meni prijeti. Nadam se da neće doći do realizacje i da doživim sudbinu kao Vukelić. Dobronamjerni ljudi i ozbiljni izvori su veoma zabrinutu za moju bezbjednost”, naveo je Gligorić.\nPonovio je da ko god da zna, pa i on, ko je ubio Vukelića, prvo mora biti uključen u program zaštite svjedoka, pa tek onda iznositi te detalje, jer se u suprotnom postavlja kao “meta” onima koji su to ubistvo izvršili.\nŠoja: Gligorić nije rekao ko mu prijeti\nPortparol Ministarstva unutrašnjih poslova Republike Srpske Mirna Šoja potvrdila je da smijenjeni direktor Uprave za geodetske i imovinskopravne poslove RS Tihomir Gligorić nije danas dao policiji nikakve podatke o tome ko mu prijeti, niti je želio da u to uključi policiju RS.\nOna je u izjavi novinarima pojasnila da je Gligorić pozvan na informativni razgovor u Upravu krim-policije MUPRS nakon što je juče iznio određene informacije, da se osjeća ugroženo i da dobija određene prijetnje, da zna ko je ubica Milana Vukelića, te da posjeduje određene informacije o zemljišnoj mafiji u RS.\nInspektori, kaže, nisu dobili nikakav odgovor od Gligorića o tome ko mu prijeti, ali je rekao da se osjeća ugroženo i da ima naznaka za neke prijetnje, ali da naveo da će se sam pobrinuti za svoju i bezbjednost svoje porodice.\n“On nije ništa konkretno rekao ni od koga ni na koji način dobija prijetnje, a nije ni tražio policijsku zaštitu, već je rekao da će se sam pobrinuti za svoju i zaštitu svoje porodice, te da će po potrebi uključivati policiju RS”, pojasnila je Šoja.\nPrema njenim riječima, Gligorić je inspektorima rekao da on nema konkretna saznanja ko stoji iza tog ubistva.\nŠoja je potvrdila i da je Gligorić po trećem pitanju, zemljišnoj mafiji u RS, ponovio saznanja od ranije i o kojima je slao i dopise, te da nije imao nikakave nove informacije koje bi podijelio s policijom.\nNaglasila je da su istrage policije o ubistvu Vukelića i zloupotrebama u Geodetskoj upravi u toku, te da se vode u saradnji s nadležnim tužiocem.


Analiza vode u školama na seoskom području - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Analiza vode u školama na seoskom području\nsreda, 08 jun 2016 00:11\tDragana Mrdaković\nU Kragujevcu je predstavljen projekat “Situaciona analiza pristupa zdravoj pijaćoj vodi i sanitaciji za decu osnovnih škola u seoskim područjima teritorije Šumadije i Pomoravlja“. Projekat koji sprovodi Regionalna agencija za ekonomski razvoj Šumadije i Pomoravlja započet je u martu ove godine, sa ciljem da se izvrši situaciona analiza pristupa zdravoj pijaćoj vodi, kao i nadzor sanitarno - higijenskog stanja u školama u seoskim sredinama.\nProjekat finansira Ministarstvo poljoprivrede i zaštite životne sredine, sredstvima Vlade kroz program i sredstva Ugovora o bilateralnoj saradnji između Republike Srbije i Republike Italije. Vrednost projekta iznosi oko 13 miliona dinara\nVeoma nam je važan ovaj projekat, kako bismo utvrdili kvalitet vode i kakvi su sanitarni uslovi u školama. Želimo pre svega da utvrdimo stanje, da proverimo koji su predlozi za rešavanje problema i da omogućimo deci da imaju uslove kakve imaju deca u visokorazvijenim zemljama Evrope - rekla je Stana Božović, državni sekretar u Ministarstvu poljoprivrede i zaštite životne sredine.\nProjektom će biti obuhvaćeno 245 osnovnih škola u ruralnim područjima na teritoriji Šumadije i Pomoravlja. Prema rečima Nenada Popovića, direktora Regionalne agencije za ekonomski razvoj Šumadije i Pomoravlja, u svakoj školi će biti urađen nadzor izvorišta vode, biohemijske analize, sanitarni nadzor objekta kao i investicioni predlog za regulisanje zatečenog stanja. U početnoj fazi angažovali smo italijanske eksperte, pre svega zbog korišćenja metodologije Svetske zdravstvene organizacije, kao i Institut za javno zdravlje iz Kragujevca i ekipu sa instituta Batut.\nKako bi se omogućilo repliciranje projekata i u drugim delovima Srbije ciljevi se realizuju kroz razvoj pilot metodologije i izbor reprezentativnih primera osnovnih škola u seoskim sredinama na teritoriji, rečeno je na današnjoj prezentaciji.


Palmer pokušao da umiri Vučića - Politika - Dnevni list Danas\nPočetna » Politika » Palmer pokušao da umiri Vučića\nVašington reagovao na stav predsednika Srbije da ga je "Zapad izdao"\nPalmer pokušao da umiri Vučića\nCilj posete i osnovna poruka Metjua Palmera predsedniku Srbije je zapravo reakcija Sjedinjenih Američkih Država na stav Aleksandra Vučića da ga je „zapad izdao“, kada je reč o rešenju kosovskog problema, preneli su Danasu sagovornici iz diplomatskih krugova.\n1Piše: Snežana Čongradin 06. aprila 2018. 12.00 Izmenjeno: 12.00\nTakođe, ističu naši diplomatski izvori, Palmer je došao sa ciljem da pokuša da umiri i da predupredi Vučićevu najavljenu ofanzivu ka prestonicama Evropske unije, odnosno zapadnih zemalja, tokom ovog meseca.\nPrema informacijama koje smo dobili iz izvora bliskih ambasadi Sjedinjenih Američkih Država, Palmer je došao kod Vučića sa, kako kažu sagovornica našeg lista, „nešto povoljnijom porukom u vezi sa formiranjem Zajednice srpskih opština na severu Kosova. „Palmer je preneo Vučiću da je sa vlastima u Prištini dogovoreno da se krene u formiranje ZSO“, ističu naši izvori.\nOni, međutim, taj budući ZSO nazivaju nevladinom organizacijom (NVO), upravo onim imenom koje podrazumeva karakteristike oštro kritikovane od strane predsednika Srbije. Podsetimo, Vučić je pre dva dana rekao da kosovski Albanci zajedno sa SAD i EU planiraju da formiraju ZSO koje neće imati nikakve nadležnosti, dok će članovi tog tela moći samo „da žvaću žvake i to samo kada im Hašim Tači i Ramuš Haradinaj to dozvole“.\nIzvori Danasa iz diplomatskih krugova tvrde da više od nadležnosti kakve imaju nevladine organizacije ZSO neće svakako imati. „ZSO će biti u NVO varijanti“, tvrde naši sagovornici.\nU saopštenju za javnost iz pres službe predsednika Srbije, piše da su Palmer i Vučić razgovarali o važnosti dugotrajnog prijateljstva Srbije i SAD i posvećenosti dveju zemalja da dalje razvijaju svoje bilateralne odnose.\n„I pored neslaganja u stavovima o Kosovu i Metohiji, u otvorenom razgovoru, predsednik Vučić i Palmer saglasili su se da je normalizacija odnosa Beograda i Prištine od ključne važnosti, ne samo za proces pridruživanja EU, već i za regionalnu stabilnost i buduće blagostanje i prosperitet naroda u regionu“, saopšteno je. Dodaje se da su se dvojica sagovornika saglasili da je sada ključni period za budući razvoj Srbije, posebno kada je reč o nastojanjima da postane punopravna članica Evropske unije.\nAmerički zvaničnik je istakao da će SAD nastaviti da pružaju podršku naporima Srbije za pridruženje EU. Srpski predsednik i američki zvaničnik su, takođe, naglasili važnost dobrosusedskih odnosa u regionu i saglasili se da oni doprinose stabilnosti.\n„Vršilac dužnosti zamenika pomoćnika državnog sekretara Palmer je obećao kontinuiranu podršku dijalogu Beograda i Prištine uz posredovanje EU, na svaki način koji učesnici u dijalogu smatraju korisnim. Predsednik Vučić i gospodin Palmer su se saglasili da su miroljubivi razgovori i puna primena postignutih dogovora ključni za postizanje održivog rešenja“, piše u saopštenju.\nMetju Palmer je dan ranije bio u Sarajevu, a cilj njegove posete regionu, prema saznanjima Danasa, iscrpljuje se u temama i problemima Kosova, Bosne i Hercegovine i uticajima Rusije.\naleksandar vucic, kosovo, metju palmerBeograd\n06. aprila 2018. u 22.56\nKoja taktika, prvo ga razljute pa ga onda smiruju.


Milorad Dodik stigao u zgradu Delegacije EU na razgovor s Palmerom i Eichhorst - Index.ba\nČlan Predsjedništva Bosne i Hercegovine Milorad Dodik stigao je u zgradu Delegacije Evropske unije na sastanak s direktoricom pri Evropskoj službi za vanjske poslove Angelinom Eichhorst i specijalnim izaslanikom Ministarstva vanjskih poslova SAD-a Matthewom Palmerom.\nNjih dvoje su u Sarajevo stigli jučer na novu rundu pregovora o izbornim i ustavnim reformama u BiH.\nJutros su imali sastanak sa članovima kolegija oba doma državnog parlamenta, nakon čega će uslijediti niz sastanaka u zgradi Delegacije EU, prije nego što sutra odu u Neum na završne pregovore.\nS Dodikom je na sastanak stigao i Petar Đokić, lider Socijalističke partije Republike Srpske, Nenad Stevandić, lider Ujedinjene Srpske, i Darko Banjac, predsjednik Narodne partije Srpske.\nOsim izbornih reformi, moguće je da će neka od tema biti i blokada državnih institucija s obzirom na to da je danas, nakon sastanka u Parlamentu BiH, Angelina Eichhorst pozvala na vraćanje u institucije i iskazala jasan stav da je ponašanje zvaničnika iz RS-a neprihvatljivo.\nPročitajte: Propao Dodikov plan sa Tegeltijom: Pred Vijećem sigurnosti UN-a govorit će Džaferović ili Komšić\nNaredni članakBritanski parlamentarci: Zemlja se suočava s najvećom prijetnjom posljednjih decenija


EVROLIGA NEMILOSRDNO KAZNILA ZVEZDU: Drakonska kazna za pljuvanje i gađanje sudija, a može biti i još gore!\nNastavljaju sa izgredima\nDisciplinski sudija je izrekao kaznu za ponašanje publike na meču s Albom\nObjavljeno: 22.01.2020. 15:50h\nCrvena zvezda je kažnjena sa 38 hiljada evra zbog dešavanja na utakmici 20. kola Evrolige protiv Albe.\nKazna koju je izrekao disciplinski sudija Patrik Granžan odnosi se na dva teška prekršaja prema disciplinskom pravilniku tog takmičenja, a to su (ponovno) pljuvanje sudije i bacanje tvrdih predmeta u teren tokom i nakon utakmice.\n- Zbog ubacivanja pakle cigareta, dva upaljača I kovanice tokom pause izneđu treće I četvrte četvrtine, takođe i nakon utakmice, kao i činjenice da se ovaj prekršaj ponavlja, klub se kažnjava sumom od 3.000 evra;\n- Sva lica koja su izvršila ove prekršaje, bacali predmete i pljuvali sudije tokom utakmice sa Albom su identifikovani, privedeni, i procesuirana u skladu sa zakonom Republike Srbije - navedeno je iz kluba.\n- KK Crvena zvezda još jednom podseća da je zbog nesportskog ponašanja pojedinaca koji se uporno i iznova oglušavaju o apele kluba, do sada u prethodnih nekoliko sezona platio na ime kazni sumu od preko 220 hiljada evra!!!\n- Ovako velike kazne, i mogućnost da se u slučaju bilo kakvog narednog prekršaja one uvećaju, već ozbiljno utiču na finansijsko stanje i stabilnost KK Crvena zvezda!\n- Podsećanja radi, nagrada za pobedu na utakmici Evrolige iznosi 37 hiljada evra. KK Crvena Zvezda je na terenu ove sezone izborio već 9 pobeda. Međutim, novčane kazne koje će klub platiti praktično na polovini evroligaške sezone, već sada dostiže sumu od skoro 80 hiljada evra?\n- Zato klub još jednom apeluje na sve koji dolaze da bodre naš klub na utakmicama Evrolige i ABA lige, da se ponašaju sportski, da ne bacaju predmete u teren, da ne napadaju službena lica, da se pridržavaju svih instrukcija kluba o fer i sportskoj atmosferi na tribinama, jer se u suprotnom KK Crvena zvezda mts dovodi u nemoguć položaj da igra elitno takmičenje samo kako bi platio kazne neodgovornih pojedinaca - saopštio je klub.\nKK Crvena zvezdaKK AlbaEvroligaKazna EvroligeZvezda kažnjenaEvroliga kaznila ZvezduPljuvanje sudijaDisciplinski sudija Evrolige


Austrijska ekstremna desnica će glasati za smjenu vlade – Borba\nAustrijska ekstremna desnica će glasati za smjenu vlade\nAustrijska ekstremno desničarska Slobodarska partija (FPO) pridružiće se glasovima ljevice i u parlamentu će danas glasati za nepovjerenje vlade kancelara Sebastijana Kurca, izjavio je lider FPO Norbert Hofer.\n“FPO će glasati o nepovjerenju vladi”, rekao je Hofer poslije sastanka stranke u Beču.\nSocijaldemokratska partija saopštila je sinoć da će glasati protiv vlade.\nTe dvije stranke će tako ostvariti većinu u parlamentu što će dovesti do smjene vlade, prvi put u austrijskoj političkoj istoriji.\nVladajuća koalicija u Austriji se raspala prije nedjelju dana nakon objavljivanja kompromitujućeg video snimka o FPO. Pretpostavlja se da će prijevremeni parlamentarni izbori biti održani u septembru.\nSNP: Nalogodavce i izvršioce Duškovog ubistva mora stići ruka pravde\nAntić: Razgraničenje sa Albancima je u najboljem interesu Srbije


Ovoj zemlji trebaju strani radnici, jer se domaći - drogiraju\nNovozelandski premijer Bil Ingliš upozorava da se njegova zemlja mora osloniti na imigrantske radnike, jer se Novozelanđani drogiraju.\nOn pojašnjava da mnogi lokalni radnici ne mogu proći testove na drogu kada apliciraju za radno mesto.\nSamo u prvom mesecu ove godine na Novi Zeland je stiglo 71.300 ljudi, pokazuju statistike.\nObjašnjavajući zašto 140.000 nezaposlenih Novozelanđana ne zadovoljava testove za radno mesto u toj zemlji sa 4,8 miliona stanovnika, Ingliš je napomenuo da je “jedna od najtežih stvari – proći test na drogu”.\n“Na radnom mestu ne možete imati osobu pod uticajem droge, a mnogo mladih ljudi nije u stanju da prođe taj test”, objašnjava premijer Novog Zelenda.\nIstraživanje objavljeno 2012. godine u medicinskom časopisu Lanset pokazuje da Australijanci i Novozelanđani imaju jednu od najviših stopa konzumenata kanabisa i metamfetamina u svetu, prenose ekonomski portali.


Hronika - februar 2006/ Kosovo i Metohija\nKosovu sve, sem nezavisnosti\n„Balkan insajt” objavio glavne tačke Ahtisarijevog plana\nBalkanska istraživačka mreža (BIRN) u najnovijem broju elektronske publikacije „Balkan insajt” objavila je glavne tačke predloga konačnog statusa Kosova specijalnog predstavnika UN za status Kosova Martija Ahtisarija. Kako se navodi, BIRN je došao do ključnih delova predloga sporazuma o konačnom statusu Kosova koji je izložio Ahtisari, s ciljem iznalaženja političkog rešenja za Kosovo. Najvažniji elementi u izvodu iz dokumenta koji ima 60 stranica i uključuje anekse jesu sledeći:\n– Kosovo će usvojiti ustav kojim će biti definisani zakonski i instrumentalni mehanizmi zaštite, promovisanja i implementacije ljudskih prava za sva lica na Kosovu.\n– Kosovo će imati pravo da vodi pregovore i zaključuje međunarodne ugovore, uključujući i pravo da zahteva članstvo u međunarodnim organizacijama.\n– Kosovo će imati sopstvene, distinktivne, nacionalne simbole, uključujući zastavu, grb i himnu, koji će odražavati njegov multietnički karakter.\n– Kosovo neće imati teritorijalnih pretenzija, niti će pokušavati da se ujedini sa bilo kojom drugom državom ili delom države.\n– Međunarodna zajednica će obavljati superviziju i monitoring i raspolagati svim potrebnim ovlašćenjima za obezbeđivanje efikasne implementacije ovog sporazuma.\n– Kosovo će razviti obuhvatan i rodno senzitivan pristup rešavanju problema prošlosti, što će uključivati i širok spektar inicijativa na području tranzicione pravde.\n– Stanovnici koji pripadaju istoj nacionalnoj ili etničkoj, lingvističkoj ili verskoj grupi koja je tradicionalno prisutna na teritoriji Kosova raspolagaće precizno definisanim pravima.\n– U skladu sa domaćim i međunarodnim normama i standardima Kosovo i Srbija će preduzeti sve mere koje su potrebne da se pribave i proslede informacije koje se tiču identiteta, lokacije i sudbine nestalih lica.\n– Opštine na Kosovu će imati pravo na međuopštinsku i prekograničnu saradnju u stvarima od zajedničkog interesa za izvršavanje njihovih nadležnosti.\n– Nove opštinske granice će biti definisane u skladu sa odredbama Priloga uz Aneks III ovog sporazuma (BIRN nije pribavio anekse).\n– Srpska pravoslavna crkva na Kosovu, uključujući sveštenstvo i njihove saradnike, aktivnosti i imovinu, raspolagaće dodatnim obezbeđenjem i drugim oblicima zaštite s ciljem punog uživanja njenih prava, privilegija i imuniteta, kao što je izloženo u Aneksu V ovog sporazuma.\n– Nepokretna i pokretna imovina Savezne Republike Jugoslavije ili Republike Srbije koja se u trenutku usvajanja ovog sporazuma nalazi na teritoriji Kosova pripašće Kosovu.\n– Potraživanja u vezi sa nepokretnom imovinom u privatnom vlasništvu, uključujući poljoprivrednu i poslovnu imovinu, nastaviće da rešava, tamo gde je to primereno, Kosovska imovinska agencija, koja će se baviti pitanjima povraćaja imovine, uključujući i društvene kompanije, što će biti prioritetni zadatak.\n– Kosovo i Republika Srbija će nastojati da direktno rešavaju ona uzajamna potraživanja koja nisu regulisana ovim sporazumom, uz obostranu saglasnost, uzimajući u obzir relevantne međunarodne norme i standarde.\n– Osim ako nije drugačije određeno ovim sporazumom, Kosovo će imati nadležnosti u oblastima sprovođenja zakona, bezbednosti, pravosuđa, javne bezbednosti, obaveštajne delatnosti, intervencija u vanrednim situacijama i kontrole granica na svojoj teritoriji.\n– Osnovaće se nove profesionalne i multietničke kosovske bezbednosne snage, u okviru kojih će se razviti lako naoružani segment osposobljen za izvršavanje određenih bezbednosnih funkcija, u skladu sa Aneksom VIII ovog sporazuma.\n– Nakon što su obavile svoje zadatke, uključujući i oporavak posle sukoba, Kosovske zaštitne snage biće raspuštene u roku od jedne godine od stupanja ovog sporazuma na snagu.\n– Odmah po stupanju sporazuma na snagu predsednik Kosova će, uz konsultacije sa predsedništvom skupštine, sazvati ustavnu komisiju koja će pripremiti nacrt ustava, uz konsultacije sa međunarodnim civilnim predstavnikom, a u skladu sa ovim sporazumom.\n– U roku od najviše devet meseci od stupanja ovog sporazuma na snagu Kosovo će organizovati opšte i opštinske izbore u skladu sa odredbama sporazuma i novim opštinskim granicama, kao što je definisano Aneksom III ovog sporazuma. Odgovarajuće međunarodno telo će potvrditi da su izbori obavljeni u skladu sa međunarodnim standardima.\n– Međunarodna koordinaciona grupa, koju čine predstavnici važnih zainteresovanih međunarodnih institucija, imenovaće međunarodnog civilnog predstavnika (MCP) i zahtevati potvrdu imenovanja od strane Saveta bezbednosti UN. MCP i specijalni predstavnik EU, EUSR, koga imenuje Savet Evropske unije, biće jedna ista osoba.\n– Kao što je izloženo u aneksu IX ovog sporazuma, MCP će imati određena ovlašćenja koja mu omogućuju da obezbeđuje i nadzire punu implementaciju ovog sporazuma, uključujući i pravo da, prema potrebi, preduzima mere radi sprečavanja i ispravljanja propusta u izvršavanju ovog sporazuma.\n– Mandat MPC-a će trajati dok Međunarodna koordinaciona grupa (MKG) ne ustanovi da je Kosovo implementiralo odredbe ovog sporazuma. MKG će dati uputstva za konačno ukidanje funkcije MCP-a.\n– Evropska unija će osnovati evropsku misiju za politiku bezbednosti i odbrane (ESDP), koja će delovati na polju vladavine prava.\n– Misija ESDP-a će pomagati vlastima Kosova u napredovanju ka održivosti i odgovornosti i daljem razvoju i jačanju nezavisnog sudstva, policije i carinske službe, obezbeđujući da ove institucije budu slobodne od političkog mešanja i da deluju u skladu sa međunarodno prihvaćenim standardima i najboljom evropskom praksom.\n– NATO će osnovati međunarodno vojno prisustvo, s ciljem obezbeđivanja podrške za implementaciju sporazuma, kao što je izloženo u Aneksu XI ovog sporazuma, naveo je BIRN.\nDelovi izveštaja na engleskom jeziku mogu se pročitati na internet adresi www.birn.eu.com/en/68/10/2189


Vesti online / Sport / Košarka / Bosanski kalašnjikov iz patika prelazi u fotelju\nMirza Teletović je sa BiH igrao na četiri Eurobasketa\n- Nakon dugo razmišljanja, zašto bi trebalo, zbog čega, šta će meni u životu nerviranje, sekiracija, borba sa vetrenjačama i sve što ide uz neke odgovorne funkcije, doneo sam odluku kako moj život bez košarke, nije život - poručio je legendarni košarkaš. Na predlog Košarkaškog saveza Kantona Sarajevo i gospodina Nihada Selimovića, pristao sam da budem kandidat za Upravni odbor Košarkaškog saveza BiH. Ukoliko taj predlog prođe na Skupštini Košarkaškog saveza, od novembra, po sistemu rotacije, trebalo bi da budem predsednik Košarkaškog saveza BiH, što će mi biti velika čast i zadovoljstvo, ali i odgovornost, jer košarku u našoj zemlji treba vratiti na mesto koje joj i pripada - ističe Teletović.\nVanserijski šuter je za 16 godina prošao put od tuzlanske Slobode, preko belgijskog Ostendea, da bi svoje ime etablirao u Tau Keramici, sadašnjoj Baskoniji. Za šest godina se dva puta domogao titule u ACB ligi (2008. i 2010.) i jednog Kupa kralja (2009.), zatim su usledili NBA angažmani u Bruklinu, Finiksu i Milvokiju.\nBrojni problemi sa povredama i krvni ugrušci u plućima sprečili su Mostarca da pokaže pun potencijal. Ipak, ostavio je traga u najjačoj ligi na svetu, postavši najbolji trojkaš sa klupe u jednoj sezoni - 179 trojki.\nSa reprezentacijom je nastupao na četiri Evropska prvenstva.


Schmidt kaže da nema 'akutne ratne opasnosti u BiH'\nVisoki predstavnik međunarodne zajednice Christian Schmidt s austrijskim kancelarom Karlom Nehammerom u Sarajevu, 18. marta 2022.\nVisoki predstavnik međunarodne zajednice u Bosni i Hercegovini (BiH) Christian Schmidt ocijenio je nakon sastanka s austrijskim kancelarom Karlom Nehammerom da u BiH nema akutne ratne opasnosti te da se građani mogu osjećati sigurno jer su vojne snage Evropske unije (EUFOR) razmještene u BiH.\nNaveo je da su vojnici EUFOR-a u BiH da garantuju stabilnost i slobodu, a ne da plaše stanovnike, bez obzira na to u kojem entitetu žive.\n"Ne, ovdje nema rata ali postoji politička kriza i obaveza političara je da rade", naglasio je Schmidt.\nRekao je da članu Predsjedništva BiH Miloradu Dodiku, koji je i predsjednik Saveza nezavisnih socijaldemokrata koji je vladajuća partija u entitetu Republika Srpska, treba poručiti da treba ukinuti blokade, a to je moguće samo kada se bude radilo na donošenju odluka, "umjesto pojavljivanja na nekom sastanku na pet minuta".\n"Međunarodna zajednica će i dalje BiH biti siguran, ali ne i naivan partner jer očekujemo da će glasači birati predstavnike koji će raditi", podcrtao je Schmidt.\nZastupnici, ministri i drugi politički predstavnici iz bosanskohercegovačkog entiteta Republika Srpska (RS) ne sudjeluju u donošenju odluka u institucijama na nivou BiH otkako je bivši visoki predstavnik u BiH Valentin Inzko 23. jula nametnuo izmjene Krivičnog zakona BiH kojima je zabranjeno negiranje genocida i ratnih zločina.\nGlasaju samo za odluke, kako su naveli, koje su u interesu građana Republike Srpske.\nNarodna skupština Republike Srpske (NSRS), krovno zakonodavno tijelo ovog bh. entiteta,usvojila je 10. decembra informacije o "prijenosu nadležnosti sa BiH na nivo Republike Srpske", u oblasti indirektnog oporezivanja, pravosuđa, odbrane i bezbjednosti.\nNSRS je usvojila 10. februara i nacrt zakona o sudskom vijeću ovog entiteta.\nVisoki predstavnik u Bosni i Hercegovini je poručio i da se i sama zemlja mora pokrenuti i ponovio da se o BiH ne može pregovarati jer ljudi imaju pravo da zajedno odlučuju o svojoj budućnosti. Posjetu austrijskog kancelara je ocijenio kao "znak da međunarodna zajednica i dalje vodi računa o ovoj zemlji".\n"Jaka podrška dejtonskim institucijama je i signal, u vrijeme kada se na granicama EU krši međunarodno pravo i vodi agresorski rat", izjavio je Schmidt u petak, 18. marta.\nDodao je da će međunarodna zajednica ispuniti svoje obaveze prema ovoj regiji i BiH, te da neće zakasniti, prenijela je Fena.\nNehammer: Uvjeti EU za BiH da ne budu preopterećenje\nAustrijski kancelar je nakon susreta s predsjedavajućim Vijeća ministara BiH Zoranom Tegeltjiom ocijenio da uvjeti prema BiH u procesu pridruživanja Evropskoj uniji (EU) “ne treba da budu preopterećenje”, te da je “izuzetno bitna uzajamna partnerska saradnja”.\n“Nastojat ćemo da s našim partnerima u okviru EU, prije svega Njemačkom, sagledamo kako možemo pomoći jednim pristupom”, rekao je Nehamer nakon sastanka s Tegeltijom, prenijela je Srna. Austrijski kancelar je rekao da se kriza zbog sukoba u Ukrajini osjeti i u Austriji.\nNehammer i Tegeltija: Austrija najvažniji vanjskotrgovinski partner\n“Kriza se osjeti u autoindustriji, kada je isporuka dijelova u pitanju. Osjete se poteškoće i u proizvodnji i preradi čelika”, rekao je Nehamer. On je naglasio da su to posljedice koje izazivaju zabrinutost i predstavljaju izazov.\n“U cijelom kontekstu je važno i pitanje zapadnog Balkana. Stabilnost u ovoj regiji je izuzetno bitna”, poručio je Nehamer.\nTegeltija je izjavio da je vanjskotrgovinska razmjena BiH i Austrije 2,5 milijardi maraka (oko 1,3 milijarde eura), što ovu evropsku zemlju svrstava u red najvećih vanjskotrgovinskih partnera BiH.\nTegeltija je novinarima kazao da se razgovaralo i o problemu migracija, pri čemu je naglasio proaktivnu partnersku ulogu austrijskog MUP-a.\n“Ista situacija bila je i kada smo se suočili sa problemom pandemije virusa korona, jer je tada Austrija među prvima pružila pomoć BiH, a drugi u Evropi su oklijevali da nam pomognu u nabavci vakcina”, podsjetio je predsjedavajući Vijeća ministara BiH.\nTegeltija je dodao da je s Nehamerom razgovarao i o krizi u Ukrajini.\n“Mi dijelimo zabrinutost za položaj civila i njihove patnje, kao i nemogućnost da izađu iz Ukrajine i potraže bezbjedno utočište dok sukobi ne prestanu”, rekao je on.\nTegeltija je kao veoma značajne označio potencijalne i realne posljedice rata, kao što su poskupljenja energenata i životnih namirnica što, kako je kazao, neminovno loše utječe na normalan život svih građana. Prema Tegeltijinim riječima, Austrija ostaje pouzdan partner BiH na njenom putu ka EU.\n“Ova prijateljska država svjesna je naših napora koje preduzimamo kako bismo obezbijedili članstvo u EU”, naveo je Tegeltija.\nAustrijski kancelar Karl Nehammer boravi u službenoj posjeti Bosni i Hercegovini. Osim sa Schmidtom i Tegeltijom, sastao se i s članovima Predsjedništva BiH Miloradom Dodikom, Šefikom Džaferovićem i Željkom Komšićem te drugim bh. zvaničnicima.\nŠirom BiH raspoređeno je dodatnih 500 vojnika koji su pristigli u okviru pojačanja Evropskih vojnih snaga (EUFOR Althea). Iz EUFOR-a je 24. februara najavljeno kako dodatne snage stižu "jer bi pogoršana sigurnosna situacija na međunarodnom nivou mogla potencijalno uzrokovati nestabilnost u BiH".\nGlavna komanda EUFOR-a organizovala je ceremoniju u vojnoj bazi Butmir kod Sarajeva, na kojoj su predstavljene nove trupe koje su došle u BiH. Pored 600 vojnika, u BiH je prošle sedmice stiglo još njih 500, kako je najavljeno, jer bi "pogoršana sigurnosna situacija na međunarodnom nivou mogla potencijalno uzrokovati nestabilnost u BiH".


Vreme 1424 - Zapadni Balkan u Evropskoj uniji: Odgovornost na istom brodu -->\nPovodom deset godina od osnivanja Evropskog fonda za Balkan, u Jugoslovenskoj kinoteci je 16. aprila predstavljena "Deklaracija o evropskom partnerstvu sa Balkanom" koja govori o neophodnosti intenzivnijeg angažmana Evropske unije u regionu i dovršavanju demokratske i socioekonomske transformacije Balkana\nSkupu na kom je predstavljena "Deklaracija o evropskom partnerstvu sa Balkanom" prisustvovalo je više 200 ljudi iz regiona, Evrope i sveta – uticajnih pojedinaca, filozofa, poslovnih ljudi, kao i bivših i aktuelnih zvaničnika. O tome kako vide budućnost Zapadnog Balkana i Evrope, govorili su predstavnici Evropskog fonda za Balkan (EFB), stručnjaci iz Političke savetodavne grupe Balkan u Evropi (BiEPAG) i članovi najuticajnijih evropskih i regionalnih tinktenkova.\nIzvršna direktorka EFB, Hedvig Morvai, rekla je da Zapadni Balkan mora da iskoristi priliku koja mu se pružila na putu evropskih integracija, da države treba da ubrzaju reforme, reše otvorena bilateralna pitanja i ojačaju regionalnu saradnju: "Za deset godina postojanja, EFB je podržao stotine mladih ljudi – novih lidera regiona za koje verujem da mogu od Balkana stvoriti mesto pristojnog i srećnog života", naglasila je Morvai. Prisutnima su se obratili predstavnici fondacija "Erste", "Robert Boš" i "Kralj Boduen", Boris Marte, Sandra Breka i Gerit Rauvs. Marte se prisetio evropskih obećanja: "Da, rekli smo vam da dođete u Evropu zbog demokratije, ali danas nemamo takvu situaciju. Uzimali smo stvari zdravo za gotovo. Danas možemo da kažemo da je Balkan postao evropskiji, dok je Evropa postala balkanskija. Proces integracije ne možemo i ne smemo prepustiti nekom drugom i očekivati da će se taj neko pobrinuti za našu budućnost. U kojem smeru će se razvijati Balkan, zavisi isključivo od nas. Mi kao Evropska unija imamo iste obaveze kao i vi u ovom regionu. Svi smo na istom brodu i naša odgovornost kao pojedinaca je da upravljamo tim brodom i usmerimo ga ka ispravnom cilju. Jednostavno moramo uraditi ono što i mi i vi smatramo ispravnim."\nNikola Dimitrov, ministar inostranih poslova u Vladi Makedonije, istakao je da je Zapadnom Balkanu potrebno urgentno delovanje ne bi li se region pokrenuo napred: "Ceo region se trudi da uhvati voz koji je u pokretu. Za Makedoniju je nezamislivo da bude srećna i demokratska zemlja, ako i Srbija nije takva. Zajedno smo u ovome i drago mi je zbog toga."\nNeke od ključnih tačaka koje su predstavljene ovom deklaracijom jesu da je Balkan konačno u fokusu pažnje EU, te da će biti uloženi zajednički napori koji će voditi ka približavanju Zapadnog Balkana Evropskoj uniji i to jačanjem civilnog i nevladinog sektora, kao i uspostavljanjem jasno definisanog demokratskog političkog sistema koji će biti zasnovan na temeljima ljudskih prava i rodne jednakosti.\n"Evropsko partnerstvo sa Balkanom mora da bude utemeljeno na iskrenijim i transparentnijim odnosima, koji prednost daju demokratskoj transformaciji", navodi se, između ostalog, u Deklaraciji. Igor Bandović, koordinator programa Evropskog fonda, rekao je za "Vreme" da je jedan od ciljeva donete deklaracije, pored ekonomskog napretka i progresa na poljima ljudskih prava, kao i ustoličenja istinskog demokratskog sistema, jeste taj da prikaže Srbiju u pozitivnom svetlu ostalim zemljama Evrope. "Srbija i ceo Zapadni Balkan nisu nužno bad news", kaže Bandović i nastavlja: "Uprkos tome što je to utisak koji većina stanovnika evropskih zemalja ima na umu kada se govori o ovom regionu."\nPredsednik Upravnog odbora CEP-a Srđan Majstorović istakao je kako Evropski fond u budućnosti mora pokazati građanima da imaju budućnost u Evropi ne samo ako odu sa Balkana, već i ako na njemu ostanu.\nU poslednjem delu konferencije, održan je panel na temu novog partnerstva između Zapadnog Balkana i EU. Moderator je bio Ivan Vejvoda, a između deset panelista reč su uzeli i Vesna Pusić, Erhard Busek, Sonja Liht i Goran Svilanović, čijim vatrenim govorom je diskusija zatvorena. Ipak, na kraju se čini da celokupnu situaciju na Balkanu najistinskije opisuju reči izvršnog direktora albanskog Instituta za medije, Remzija Lanija: "Sve se promenilo, ali ništa nije drugačije."\nOrganizatori i učesnici skupa pozvali su EU i Balkan na stvaranje "novog zajedništva", utemeljenog na strategiji koja počiva na četiri glavna stuba: intenzivnija saradnja EU sa Balkanom; sistematičniji napori u promovisanju kulture učenja i usavršavanja na svim nivoima obrazovanja radi unapređenja ljudskog kapitala; iskreno i trajno regionalno zbližavanje, kao i ostvarivanje vizije jače saradnje u različitim oblastima politike EU.\nNa samom kraju prvog dana obeležavanja desete godišnjice predstavljeni su pobednički timovi koji su učestvovali na Balkan Connect 2018 hakatonu čiji je cilj unapređenje društvenih komunikacija, putem softverskih aplikacija koje razvijaju programeri i IT stručnjaci. Na ovom događaju predstavljeni su pobednički timovi iz Sarajeva, Beograda, Skoplja i Prištine.\nBalkan je ponovo na evropskom dnevnom redu, čime se otvara put za uspostavljanje transparentnijih odnosa i obnavljanje partnerstva. Nakon dugogodišnjeg i riskantnog zapostavljanja ovog regiona, uspona autoritarizma i destruktivnog uplitanja stranih sila, Evropska unija (EU) je nedavno shvatila nužnost hitnog ubrzanja reformi i završavanja procesa proširenja EU na Zapadni Balkan. Da bi obnovljena pažnja proizvela konkretne rezultate, potrebno je uložiti dodatne zajedničke napore, koji podrazumevaju i uspostavljanje novog evropskog partnerstva sa Balkanom. Odnosi EU i Zapadnog Balkana su utemeljeni na jakim političkim i društveno-ekonomskim vezama, na međusobnoj zavisnosti i međuljudskim vezama, kao i na zajedničkoj prošlosti i nadama za budućnost.\nEvropski fond za Balkan je osnovan pre deset godina, sa ciljem da doprinese jačanju demokratije, unapređenju procesa evropskih integracija i afirmisanju uloge Zapadnog Balkana u rešavanju novonastalih izazova sa kojima se suočava Evropa. Od 2008. godine do danas, EU i Zapadni Balkan su pretrpeli značajne promene pod uticajem različitih kriza kroz koje su prolazili. S jedne strane, dovedene su u pitanje normativne osnove Evropske unije, s druge strane, došlo je do ponovnog jačanja autoritarnih tendencija na Zapadnom Balkanu. Neke od zemalja Zapadnog Balkana ostvarile su formalni napredak ka članstvu u EU, dok druge još uvek zaostaju na tom putu. Proces demokratizacije regiona nije u potpunosti završen. Ove izazove treba prihvatiti kao šansu za dalje jačanje evropskog partnerstva sa Balkanom, kako bi sve zemlje u regionu postale punopravne članice EU. Nadograđujući se na izveštaj Međunarodne komisije za Balkan, "Balkan u budućnosti Evrope", ova Deklaracija otvara put za narednu desetogodišnju etapu u procesu, koja će biti ključna za transformaciju Zapadnog Balkana.\nSto godina od kraja Prvog svetskog rata, 2018. treba da označi istorijsku prekretnicu. Nova strategija Evropske komisije i samit Zapadnog Balkana zakazan u maju 2018. godine potvrđuju čvrstu opredeljenost EU ispunjavanju ovog cilja.\nPristupanje EU nije cilj sam po sebi, već prilika za punu transformaciju Balkana. Potrebno je revidirati i obnoviti podsticaje i nagrade za evropske integracije, ali i revitalizovati politiku uslovljenosti utemeljenu na evropskim vrednostima. Ako EU treba da postavlja stroge zahteve, onda njen pristup mora da bude jasno definisan, neposredan i atraktivan. Ukoliko region iskoristi ovu priliku, može da postane deo EU i da ujednači demokratski, socijalni i ekonomski razvoj sa državama članicama EU. Međutim, ako Zapadni Balkan propusti ovu priliku, rizikuje da zaostane za EU, bez jasnog usmerenja, izložen dodatnoj destabilizaciji.\nEvropsko partnerstvo sa Balkanom mora da bude utemeljeno na iskrenijim i transparentnijim odnosima, koji prednost daju demokratskoj transformaciji. Strategija Evropske komisije predstavlja pozitivan prvi korak u tom smeru, međutim, potrebno ju je pretočiti u intenzivniju saradnju sa vladama i društvima regiona. U međuvremenu, političko vođstvo regiona treba da povrati kredibilitet stvarnom posvećenošću promenama.\nČlanstvo u EU nije pitanje političkog oportuniteta, već generacijskog političkog i društveno-ekonomskog opredeljenja. Evropskoj uniji danas nije potrebno proširenje zarad samog proširenja, već iskreno zalaganje i posvećenost, kako EU tako i Zapadnog Balkana. Vladavina prava, odgovorna uprava, sloboda izražavanja, rodna ravnopravnost i jasna podela vlasti ključni su preduslovi pristupanja, koji će doprineti vitalnosti i održivosti demokratske transformacije Balkana. U tu svrhu, pozivamo EU i Balkan na stvaranje "novog zajedništva", utemeljenog na strategiji koja počiva na četiri glavna stuba: intenzivnija saradnja EU sa Balkanom; sistematičniji napori u promovisanju kulture učenja i usavršavanja na svim nivoima obrazovanja radi unapređenja ljudskog kapitala; iskreno i trajno regionalno zbližavanje; i ostvarivanje vizije tesnije saradnje u različitim oblastima politike EU, prilagođene konkretnim potrebama.\nPregovori o pristupanju ne treba da se ograniče isključivo na institucionalni dijalog između institucija EU i država regiona. Novo evropsko partnerstvo sa Balkanom zahteva više od pristupanja EU: zahteva izgradnju zajedničke vizije budućnosti Evrope i uloge Balkana u njoj.\nDemokratski legitimitet budućnosti EU mora da bude utemeljen u širem uključivanju građana u proces pristupanja i pozitivnom, konstruktivnom učešću organizacija civilnog društva, progresivnih građanskih inicijativa i političke opozicije. Svi evropljani dele zajedničku budućnost. Zato svi građani država članica i potencijalnih država članica EU treba da daju svoj doprinos javnoj raspravi o budućnosti EU. Obnova i rekonstrukcija EU na osnovama još većeg jedinstva, solidarnosti i zajedničke odgovornosti su neophodne. Što je veći napredak u evropskim integracijama u narednih nekoliko godina, to je sigurnija budućnost, ne samo budućnost Zapadnog Balkana već i celokupne Evrope. Balkan treba da postane neodvojivi deo zajedničkog evropskog dijaloga.\nRegionalna saradnja nije spolja nametnut uslov, već pretpostavka za ponovno otkrivanje zajedničkih interesa i formiranje novog regionalnog identita unutar EU. Regionalno zbližavanje treba da bude zasnovano na temeljnim vrednostima EU: na trajnom rešavanju bilateralnih sporova radi prevazilaženja nasleđa ratova i konflikata iz prošlosti, i pomirenju građana.\nOpredeljenost za proširenje reafirmiše temeljne vrednosti Unije. Ovom Deklaracijom pozivamo na ponovno ujedinjenje Evrope. Evrope bez podele na "nas" i "njih", Evrope svih njenih građana. Ovim partnerstvom želimo da omogućimo ponovno ujedinjenje i ostvarivanje ideje o evropskom kontinentu mira. Evropske vrednosti su od ključne važnosti za sve evropljane koji žive na Balkanu i njima bliske. Međutim, iskustva iz prošlosti nas uče da ne smemo da ih uzimamo zdravo za gotovo i da se moramo boriti za njih još odlučnije nego do sada.\nZajedno, EU i Balkan zaista mogu da ojačaju i stabilizuju Evropu i od nje stvore prostor mira, demokratije i bezbednosti, kao i da pruže doprinos njenoj zajedničkoj budućnosti, utemeljenoj na solidarnosti, odgovornosti, pluralizmu i toleranciji. Potrebna nam je nova vizija koja prevazilazi okvire postojećih, dobro poznatih – uglavnom tehnokratskih – rešenja. Želimo da redefinišemo Balkan kao region koji je integrisan u EU, radi prevazilaženja dugogodišnjeg marginalnog položaja ovog regiona i osećaja njegovih građana da nisu evropski građani prvog već drugog reda. Želimo da se usredsredimo na suštinska pitanja i da podstaknemo novi narativ o evropskom Balkanu. Želimo da delimo zajedničku evropsku budućnost sa zemljama Balkana.\n—Beograd, 16. april 2018.


Ana Štajdohar ambasadorka 13. Kids FEST-a Prolog\nPop pevačica Ana Štajdohar, koja svojim izuzetnim vokalom svakog petka oduševljava publiku emisije „Veče sa Ivanom Ivanovićem“, postala je ambasadorka 13. Dečijeg filmskog festivala KIDS FEST-a. Festival se ove godine održava od 1. do 7. novembra, u Beogradu, Novom Sadu, Nišu, i preko trideset gradova širom Srbije.\n„Velika mi je čast i zadovoljstvo što ću se kao ambasador ovogodišnjeg Dečijeg filmskog festivala, družiti sa decom, mamama i tatama na projekcijama mnogih zanimljivih filmova koji nas očekuju u bioskopima širom Srbije. Detinjstvo je čaroban period života. Proživiš ga jednom, a onda imaš drugu priliku da podetinjiš kada postaneš roditelj. Jedva čekam da zaronim u svoje drugo detinjstvo dok budem grickala kokice i gledala dečije filmove,“ izjavila je Ana.\nProgram festivala će obuhvatiti 17 animiranih, igranih i dokumentarnih filmova. Veći deo ovih ostvarenja prikazan je na poznatim svetskim festivalima kinematografije za decu, a za potrebe programa KIDS FEST-a biće sinhronizovani na srpski jezik. Pored glavnog programa, najmlađe posetioce očekuje i radioničarski program u Dečijem kulturnom centru, zatim igrice i pokloni u bioskopima, a tinejdžeri će, i ove godine, uživati u filmovima namenjenim njihovoj generaciji.\nCentralna lokacija Dečijeg filmskog festivala u Beogradu biće Dečiji kulturni centar, dok će mališani moći da uživaju u najboljim ostvarenjima i u bioskopima „Roda Cineplex“, „Fontana“, „Tuckwood“, i „Cine Grand Capitol park Rakovica“. U Novom Sadu, Pančevu, i Zrenjaninu će to moći da učine u bioskopima „CineStar Cinemas“, s tim što će novosađani imati na raspolaganju i bioskop „Arena Cineplex“. Centar dešavanja festivala u Nišu će biti bioskop „Vilin grad“.\nCene karata za bioskopske projekcije na Kids festu i ove godine biće veoma pristupačne, posebno za grupne posete.\nKit Harington u BBC-jevoj istorijskoj drami 'Gunpowder'\nNajbolji roman Agate Kristi (prema njenim rečima!) dobio svoju briljantnu ekranizaciju\nUmro Vern Trojer, zvezda filma 'Ostin pauers'\n„DARA IZ JASENOVCA“ OD 12. MARTA KRASIĆE REPERTOARE NJUJORŠKIH BIOSKOPA


Predsjedništvo BiH zasjeda danas prvi put nakon debakla s usvajanjem ANP-a i izborom mandatara - Narod.ba\nVijesti 20. Septembra 2019.\nČlanovi Predsjedništva Bosne i Hercegovine održat će danas 6. redovnu sjednicu. Riječ je o prvom zasijedanju nakon što je s dnevnog reda prošlomjesečne sjednice skinuta tačka koja se ticala razmatranja usvajanja Godišnjeg nacionalnog plana (ANP) i izbor mandatara za sastav novog saziva Vijeća ministara BiH. ANP, dokument kojeg je zatražio Sjevernoatlantski savez (NATO), postao je kamen spoticanja između bh. […]\nČlanovi Predsjedništva Bosne i Hercegovine održat će danas 6. redovnu sjednicu. Riječ je o prvom zasijedanju nakon što je s dnevnog reda prošlomjesečne sjednice skinuta tačka koja se ticala razmatranja usvajanja Godišnjeg nacionalnog plana (ANP) i izbor mandatara za sastav novog saziva Vijeća ministara BiH.\nANP, dokument kojeg je zatražio Sjevernoatlantski savez (NATO), postao je kamen spoticanja između bh. političkih lidera što je usporilo proces formiranja vlasti na državnom nivou nakon parlamentarnih izbora.\nDnevni red današnje sjednice nije objavljen na zvaničnoj stranici Predsjedništva BiH. Mediji najavljuju da su na dnevnom redu sjednice redovni dokumenti pristigli u Predsjedništvo na razmatranje.\nPrije redovne sjednice, članovi Predsjedništva BiH sastat će se s ambasadorima SAD, Italije, Francuske, Velike Britanije i Njemačke u BiH.\nPo okončanju sastanka, koji će početi u 10 sati bit će objavljeno saopćenje za javnost, najavljeno je iz Predsjedništva BiH.


Bunt novinara - petak "Dan bez političara" u medijima\nBeta | 17. dec 2016.\nO političarima se neće govoriti, a fotografije poslanika biće objavljivane bez lica kao protest zbog novih drastičnih ograničenja za izveštavanje iz poljskog parlamenta – Sejma.\n„Uz izgovor da žele da obezbede profesionalnije i udobnije uslove za rad novinara predsednik Sejma ograničava rad novinara. U sredu smo bili upoznati sa novim pravilima rada reportera u Sejmu i to su neprihvatljive izmene koje smanjuju medijima mogućnosti da proveravaju rad parlamenta. Njihov efekat je jedino to da će političari moći da efikasnije izbegavaju novinare“, protestovalo je u pismu Kuhćinjskom preko 30 redakcija glavnih poljskih medija.\n„Nadam se da će predsednik Sejma razmisliti i odustati od ideja koje napadaju slobodu govora i slobodu obavljanja novinarske profesije a takođe, i to naglašavam, pravo na informisanje koje ima svako od nas“, protestovao je zbog novih pravila i poljski ombudsman Adam Bodnar.\nOstavka urednika tabloida zbog naslova\n← Poljska planira ograničiti pristup novinara parlamentu\nKanal B92 Info prestaje sa radom →


Raspoloženi Šved doneo prvu pobedu Himkiju, Marković šest asistencija\nIzvor: B92, 02.Nov.2018, 21:16 (ažurirano 02.Apr.2020.)\nKošarkaši Himkija pobedili su Gran Kanariju sa 87:72 u petom kolu Evrolige.\nGran Kanarija se osim početnog vođstva nije pokazala kao ekipa koja može bolje da parira raspoloženom Alekseju Švedu i njegovom timu iz Rusije.\nMeč je odlučen praktično već u drugoj četvrtini kada je Himki trojkom Šveda otišao prvi put na +10 za 35:25, jer je Himki nakon toga postepeno uvećavao prednost do poluvremena >> Pročitaj celu vest na sajtu B92 << na koje se otišlo sa 49:33 za Ruse.\nPrednost je u nastavku rasla sve do 75:50, a Kim Tili je propustio šansu da zaostatak smanji trojkom u finišu treće deonice.\nHimki je sa 6:0 na startu četvrte četvrtine otišao i na svih +28 (83:55), posle čega je "popustio gas", a Gran Kanarija se približila i ipak bila ubedljivo poražena.\nNajefikasniji je kod pobednika bio Aleksej Šved sa 24 poena i sedam asistencija, Toni Kroker je imao 17, Entoni Gil 15, a Čarls Dženkins 10. Srpski košarkaš Stefan Marković je ubacio dva poena i imao je šest asistencija.\nU poraženom sastavu niko nije bio dvocifren pa je tako Anžejs Pasečniks imao devet poena, koliko i Di Džej Stroberi, a Pauli Oriol i Markus Erikson su imali po osam.\nHimki je posle ove pobede 14. u Evroligi sa jednom pobedom i četiri poraza, dok je Gran Kanarija 15. sa identičnim skorom.\nPRVA POBEDA RUSA: Himki ubedljiv protiv Gran Kanarija\nKošarkaši Himkija pobedili su večeras na svom terenu ekipu Gran Kanarije sa 87:72, u utakmici petog kola Evrolige.


Dinar na novom rekordu, NBS kupila 60 miliona evra\nDinar će u ponedeljak, imati novu rekordnu vrednost prema evru\nu ovoj godini i zvanični srednji kurs iznosiće 117,7365 dinara za evro.\nTo je neznatna promena u odnosu na vrednost u petak, objavila je Narodna banka Srbije.\nNBS je kupila u petak na međubankarskom deviznom tržištu 60 miliona evra kako bi ublažila prekomerne dnevne oscilacije kursa, čime je ukupan iznos koji je kupila od početka godine dostigao milijardu i 610 miliona evra, dok je prodala 130 miliona.\nDinar će prema evru biti jači 0,2 odsto na mesečnom i 0,3 procenta na godišnjem nivou, a u odnosu na početak godine za 0,4 procenta.\nIndikativni kurs dinara prema dolaru je oslabio danas 0,2 odsto na 104,6547 dinara za dolar.\nDinar prema dolaru vredi isto kao pre mesec dana, na godišnjem nivou je slabiji 3,2 odsto, a od početka godine je u padu za 1,2 pocenta.\nNajslabiji kurs dinara prema jedinstvenoj valuti Evrozone zabeležen je 29. januara, kada je jedan evro koštao 118,4940 dinara.\nizvor: Tanjug, agencije, foto: Pexels\nap vojvodina biznis dinar ekonomija evro evropa Novi Sad posao srbija


Banjaluka: Od septembra realizacija projekta "Voda dva" - BIGportal.ba\nBanjaluka: Od septembra realizacija projekta “Voda dva”\n30 Jula, 2020 30 Jula, 2020 052\nGradonačelnik Banjaluke Igor Radojičić rekao je da se realizacijom projekata “Voda jedan, dva i tri” očekuje poboljšanje vodosnabdijevanja ili novi priključci na mrežu za više od 25.000 građana i za septembar najavio potpisivanje sporazuma sa Evropskom bankom za obnovu i razvoj za projekat “Voda dva” zajedno s ugovorom o donaciji EU od osam miliona KM za projekat “Voda tri”.\nRadojičić je na konferenciji za novinare izjavio da će gradnja 50 kilometara nove vodovodne i kanalizacione mreže za prigradska i seoska naselja, u okviru projekta “Voda dva”, početi u septembru, te da će svi koji žele da se priključe na novu mrežu imati brojne popuste i do 50 odsto.\nOn je rekao da je za sve korisnike niza novih vodovoda, grad u saradnji sa preduzećem “Vodovod” pripremio olakšice za priključenje i prepriključenje, a za socijalne kategorije subvencije, što će imati veliki značaj za stanovništvo.\nOčekivali smo da to bude u martu, ali zbog epidemije je sve pomjereno i ušli smo u nove pregovore sa EBRD-om, ali na kraju je dogovoren potpis sporazuma za kompletan projekat “Voda dva” i sporazum koji bi uključivao donaciju EU od osam miliona KM za “Voda tri” – istakao je Radojičić.\nOn je dodao bi od septembra već mogli da budu uvedeni izvođači u posao pojedinih projekata iz projekta “Voda dva”, koji uključuje vodovode u Tuzlanskoj, Srpskih ustanika, Ulici braće Miletića, kao završetak vodovoda Јagare, gdje je već okončana prva faza.\nPrema riječima Radojičića, biće proširen podsistem “Zvijezda” u okviru Crnog vrela, odnosno vodovodi Bistrica, Kremenovići, Gakovići, Brkići i nekoliko manjih podsistema.\nU ovom paketu je veliki podsistem Bronzani majdan – priključenje sistema na Crno vrelo, zatim izgradnja pumpnih stanica i ulazak u sistem Kmećani i Obrovac – naveo je Radojičić.\nOn je istakao da će priojekat “Voda dva” potpuno riješiti i pitanje vodosnabdijevanja nekoliko potkozarskih sela, i to Mišinog Hana, Verića, Potkozarja, koji imaju s vremena na vrijeme poteškoće sa vodosnabdijevanjem.\nUz vodovode, “Voda dva” uključuje i izgradnju kanalizacione mreže, između ostalog, u Ulici put srpskih branilaca, za nekoliko ulica u Drakuliću, Kuljanima, Vrbanji, Adi i Laušu, ukupne vrijednosti oko 2,8 miliona KM. Rok za završetka svih radova u okviru “Voda dva” je septembar 2022. godine – naglasio je Radojičić.\nGovoreći o cilju projekata vodosnabdijevanja u okviru ciklusa “Voda jedan”, “Voda dva” i “Voda tri” Radojičić je istakao da se očekuje poboljšanje u snabdijevanju, vodom odnosno novi priključci za više od 25.000 građana.\nOn je dodao da bi projekat “Voda jedan”, koji je počeo prošle godine, kompletno trebalo da bude završen na ljeto iduće godine.\nDo 15. septembra očekuje se završetak vodovoda za Česmu tri i četiri, te za Gornju Piskavicu, a do 15. oktobra vodovod za Radosavsku. Iz ovog paketa, ranije su završeni vodovodi u gornjoj zoni Zelenog vira, u Česmi dva, Kajmakčalnskoj i Šumadijskoj ulici – naveo je Radojičić.\nPrema njegovim riječima, tokom jeseni očekuje se ulazak u podsistem “Bronzani majdan”, koji obuhavata veoma široko područje.\nRadojičić je naveo da se početak projekta “Voda tri” očekuje na proljeće-ljeto iduće godine.\nDirektor “Vodovoda” Banjaluka Zoran Popović istakao je da je ovo preduzeće pokrenulo i inicijativu da Skupština grada u narednom periodu donese odluku o subvenciji dijela potrošnje za korisnike Centra za socijalni rad.\nSEVERINA ČESTITALA ROĐENDAN IGORU Stali u kraj glasinama o razvodu\nVUJA JE STIGAO! “Borac u rukometu je kao Real Madrid u fudbalu”!\nSmijenjen zamjenik ministra civilnih poslova BiH


Vesti online / Srpski informativni portal / Šampion zimskog turizma - Olimpijski centar "Jahorina"\nPored Srbije, patrola ovog centra obišla je Tursku, Rumuniju, Bugarsku, Sloveniju, Hrvatsku, Makedoniju, Bosnu i Hercegovinu, Crnu Goru, Tunis, Maltu, Grčku, nakon čega je međunarodni stručni žiri izabrao najbolje u turizmu. Šampion zimskog turizma je Olimpijski centar "Jahorina".\nPlanirana strategija menadžmenta OC Jahorina na čelu sa g-din Dejanom Ljevnaićem, za dve godine dovela je do prepoznatljivog brenda koji je unapredio zimski turizam u Republici Srpskoj, BiH i Jugoistočnoj Evropi. Više od 2 miliona vožnji ostvareno je na stazama na kojima je izgrađen najsavremeniji sistem za veštačko osnežavanje, kojim se na Jahroini garantuje minimum 120 dana snega. Procvatom Jahorine, povećan je prihod OC Jahorine za 170%, ali i priliv i u druge privredne grane što je Jahorinu, grad Istočno Sarajevo i ovaj deo Republike Srpske učinio interesantnim za nove investitore i velika ulaganja.\n- “Zlatno turističko srce“ je značajno priznanje koje je dobio OC Jahorina, ovo je prvo priznanje izvan granica Republike Srpske, to je znak da je Jahorina postala priznata i kod turista iz Srbije i da se prati i vrednuje rad - ponosno je izjavio direktor OC Jahorina, g-din Dejan Ljevnaić.\nTom prilikom g-din Ljevnaić je dodao da "OC Jahorina nastavlja sa radom i ulaganjima tako da je za sledeću zimsku sezonu predviđena izgradnja nove 10-sedne godnole uz koju će Jahorina postati brend broj jedan u region, a već za predstojeću letnju sezonu, svi koji dođu na Jahorinu moći će da osete adrenalinsku vožnju sa Planinskim bobom dužine preko 2 km."\nUkoliko ste u potrazi za oazom mira, izvorom čistog vazduha i zdravog života ovog leta moći ćete da uživate na olimpijskoj Jahorini ali i u velikom broju različitih aktivnosti koje Jahorina pruža: šetnje označenim planinskim stazama, biciklizam, brdski biciklizam, panoramsko razgledanje planinskih vrhova, vožnja kvadovima,... Jahorina je planina za sve i pogađa svačiji ukus, a svojom bogatom ponudom posetiocima nesebično nudi razonodu i odmor za sva čula 365 dana u godini.


''Orlovi'': ''Idemo dalje, ne smemo da očajavamo'' - Sportske.net\n''Orlovi'': ''Idemo dalje, ne smemo da očajavamo''\nReprezentativci Srbije žale za propuštenom prilikom da savladaju velikog rivala, ali optimistički gledaju na nastavak takmičenja.\nRukometni reprezentativac Srbije Rastko Stojković rekao je posle večerašnjeg remija sa Nemačkom 21:21 u prvom meču druge faze Evropskog prvenstva da su on i njegovi saigrači "imali sve u svojim rukama"\n"Imali smo sve u svojim rukama, ne mogu da verujem da je ovaj momak (Sven Soren Kristofersen) dao gol u poslednjoj sekundi, jer sam verovao u pobedu do samog kraja", rekao je Stojković novinarima u Beogradskoj areni.\nOn je istakao da Srbija još nije izgubila meč na Evropskom prvenstvu "što je fenomenalna stvar".\n"Glava gore, još nismo izgubili meč na prvenstvu što je fenomenalna stvar. 'Gazimo' do kraja... Idemo dalje, imamo dve utakmice, više i ne znam koliko nam bodova treba", kazao je Stojković.\nSrednji bek Srbije Žarko Šešum rekao je da on i njegove kolege iz reprezentacije i dalje "zavise sami od sebe".\n"Imali smo šansu da dobijemo, dugo smo vodili, ali smo svojim greškama primili lake golove. Ne treba da očajavamo, bod protiv Nemačke je veliki", kazao je Šešum.\nLevo krilo reprezentacije Srbije Ivan Nikčević kazao je da je "orlovima" nedostajalo svežine i koncentracije u završnici meča.\n"U završnici nam je falilo svežine i koncentracije. Da smo pogodili jedan od dva poslednja šuta sve bi bilo lakše. Onaj gol u poslednjoj sekundi je po malo razočaravajući", rekao je Nikčević.\n"Sve je to rukomet, veliki je napor, dolazi do pada. Ekipa koja dozvoli da što manje vremena provodi u crnoj seriji na kraju pobedjuje", dodao je on.\nNikčević je istakao da je golman Nemačke Silvio Hejnfeter uspeo da ga isprovocira tokom utakmice.\n"Pokušao je da me provocira, udario me je dva puta u glavu, rasekao me, a uspelo mu je jer sam promašio bitan šut. To je njegov način igre", zaključio je Nikčević.


Breša nastavlja dominaciju ! - Vaterpolo vesti\nPočetna » Evrokupovi » Breša nastavlja dominaciju !\nBreša nastavlja dominaciju !\n(Foto: waterpolo24.com) U golgeterskoj formi: Valerio Rico\nBreša je lider italijanskog šampionata pošto je posle šest kola zabeležila isto toliko pobeda, a u subotu je u derbi susretu bila jača od napuljskog Kanotijerija sa 12:7. Najbolji strelac italijanskog prvenstva protekle dve sezone Valerio Rico stigao je pred početak šampionata iz Savone u Brešu i ponovo se vraća u golgetersku formu pošto je protiv Napolitanaca čak sedam puta pogodio mrežu rivala. Kanotijeri je posle 4 pobede na startu sezone pretrpeo i drugi poraz u nizu, ali je crnogorski reprezentativac u redovima novajlija u ligi sa tri gola protiv Breše na čelu liste strelaca prvenstva sa 17 pogodaka.\nBreša će u četvrtak na svom bazenu ugostiti beogradski Partizan u 1. kolu Grupe B lige šampiona.\nZanimljiv duel ekipa iz gornjeg dela tabele odigran je u petak, a Akvakjara je na gostovanju Savoni uspela da odnese sva tri boda pobedom od 9:7. Levoruki Luiđi di Kostanco postigao je tri gola za Akvakjaru koja sada ima 15 bodova kao i Pro Reko i zauzima treće mesto na tabeli.\nVladajući šampion Reko, posle velike drame i peteraca prošle subote protiv Crvene zvezde na Tašmajdanu dočekao je lakši duel u Firenci i savladao Florenciju sa 9:4. Prošle sezone Florencija je nanela poraz Reku u prvenstvu, ali ove godine tim je dosta oslabljen i nalazi se na dnu tabele bez bodova.\nU borbu za vrh tabele uključio se i treći tim iz Napulja, nekadašnji šampion Evrope Posilipo koji je pobedio Nervi sa 13:9 uz četiri gola reprezentativca Valentina Gala. Napolitanci sada drže pozicije u gornjem delu sredine tabele, Akvakjara prednjači sa 15 bodova, dok Kanotijeri i Posilipo prate sa 12.\nU ostalim mečevima Komo je stigao do važnih bodova trijumfom nad Promogestom 12:10, a drugu pobedu u nizu zabeležio je Boljasko koji je kod kuće savladao Lacio sa 12:7.\nItalijanski šampionat, rezultati mečeva 6. kola i tabela:\nSavona – Akvakjara 7:9 (2:2, 2:4, 0:2, 3:1)\nBreša – Kanotijeri 12:7 (3:1, 3:2, 3:3, 3:1)\nFlorencija – Pro Reko 4:9 (3:4, 1:2, 0:1, 0:2)\nPosilipo – Nervi 13:9 (4:1, 3:2, 3:2, 3:4)\nKomo – Promogest 12:10 (2:4, 4:1, 3:1, 3:4)\nBoljasko – Lacio 12:7 (5:1, 2:2, 1:1, 5:3)\n1. Breša 18\n2. Pro Reko 15\n3. Akvakjara 15\n4. Kanotijeri 12\n5. Posilipo 12\n6. Savona 12\n7. Boljasko 9\n8. Komo 6\n9. Lacio 6


Beta\t 23. juna 2015. 14:50\nUz zvuke pištaljke i povike “lopovi, lopovi”, oko 1.000 korisnika daljinskog grejanja danas je protestovalo ispred niške “Gradske toplane” zbog preskupog daljinskog grejanja i predalo zahteve za isključenje sa toplovodne mreže.\nOkupljanje građana i predaju zahteva organizovalo je Udruženje predsednika skupštine stanara pošto je unazad skoro puna četiri meseca pokušavalo da od Toplane i gradskih čelnika izdejstvuje smanjenje cene grejanja.\nOkupljeni građani su danas u glas potvrđivali da ne mogu više ni jedan jedini dan da podnesu teret računa za grejanje i da moraju da budu isključeni sa mreže kako ne bi došli u situaciju da ostanu bez stanova zbog neplaćenih računa.\n“Ove godine mi je račun za grejanje porastao na 8.400 dinara, a prošle godine je iznosio između 4.000 i 5.000 dinara. Ne mogu da plaćam račune jer sam ostala bez posla u propalom ‘Srbijaturistu’. Nemam novi posao, niti uslov za penziju”, kazala je Nišlijka Zorica Stanković, a slične priče mogle su se danas čuti od svih okupljenih pred kapijom “Gradske toplane”.\nJedan od organizatora predaje zahteva dr Đokica Jovanović rekao je da će Udruženje predsednika skupštine stanara nastaviti da se bori za interese Nišlija, a ukoliko je potrebno zahtevi za isključenje grejanja dospeće i do suda.\nSkup nezadovoljnih korisnika daljinskog grejanja obezbeđivalo je više patrola policije i žandarmerije, ali nije bilo incidenata. Hitna pomoć morala je da interveniše jer je jednoj ženi pozlilo zbog vrućine.\nDirektor “Gradske toplane” Slobodan Maksimović nije se juče pojavio pred okupljenim građanima, ali im je posredstvom medija poručio da neće moći da se isključe sa toplovodne mreže sve dok ne budu promenjeni gradski propisi.\n“Aktuelni gradski propisi trenutno dozvoljavaju isključenje sa mreže samo individualnih stambenih objekata ili kompletnih stambenih zgrada. Pojedinačna isključenja značila bi kršenje propisa”, kazao je Maksimović.\nOn je dodao da grejanje ne može da pojeftini zbog visoke cene gasa, a jedino što građani mogu da učine da bi smanjili račune je da ugrade kalorimetre i tako štede toplotnu energiju.


Romana Panić (42) veoma vodi računa o tome šta unosi u svoje telo, s obzirom da od tinejdžerskih dana boluje od dijabetesa.\n- Imam životni zadatak da sebe dovedem u red kad je hrana u pitanju. Ponosna sam što uspevam u tome - rekla je ona za Gloriju, pa dodala čega se dugo pridržava.\n- Najteže mi je da kontrolišem količinu, pošto moram na svakih četiri-pet sati da jedem malo i da prestanem onda kada je najslađe. Ali to i jeste umetnost življenja, pronaći balans u svemu što radiš i biti umeren, jer nam je onda sve dozvoljeno - jasna je bila Romana.\nRAZVOD OD ANE NIKOLIĆ MU JE TEŠKO PAO? Rasta je u kratkom roku izgubio 15 KILOGRAMA, evo kako sada izgleda!\nNaša pevačica je tokom cele karijere bila smerna, a sada je fotografisala BUJNI DEKOLTE i ostavila sve bez teksta\n- Uoči koncerata i nastupa uvek biram nešto lagano, ribu ili povrće bez mesa - zaključila je pevačica.\nVoditeljka Maja Volk ulazi u kuću Velikog brata na Košutnjaku\nOsvojiću svet muzikom\nIva Cojić, članica nekadašnjeg devojačkog benda Wild, slikala se za srpsko izdanje magazina „FHM“ i krasi njegovu naslovnicu. Iva za „Blic“ govori o razlozima raspada grupe Wild, zatim o planovima za solo karijeru, kao i o susretima sa velikanima muzike poput Pavarotija, Rolingstonsa i Brajana Meja, ali i o tome zašto se nikada ne bi slikala naga...